c: text/html

text:
THANTLANG: Thangtlang khua ah sianginn a kaimi siangngakchia hna cu Kawl an thlacam ni ah sianginn khar a si pinah sianginn an kharmi ni can ah Zarhte ni fatin sianginn an kaiter ṭhan hna, tiah thawng theih a si.
Inn 1600 renglo a simi Thantlang khua ah Laimi chungin Kawl biaknak a biami an um lo nain nihin ni tiang Kawl biaknak he ai pehtlaimi cu ulh dih a si rih. Kawlbiaknak thlacam ni (U-poh-neh) cu July thla canceo in October thla (thlapa lai) tiang a si i Thantlang ah a ummi cozah zung dang hna cu khar a um lo nain Thantlang ah a ummi a cozah sianginn paoh cu zarhkhat nikhat khar a si, an kharmi ni airawlh ah Zarhte ni paoh ah nidang bantukin sianginn cu kai tho tho a si, tiah Thantlang High School siangcachim pakhat sin in theih a si.
" Hi bantukin (u-poh-neh) kan kharmi hi a ṭha ko. A ruang cu kannih Lai saya/ma te cu Phungki sianginn ah kan kal lem lo i a ṭha ko. Zarhte ni zong kan kai hi a ṭha ah ka ruah ko. Kan kai lo ahcun phungki sianginn ah laoh-aa peek ṭhiamṭhiam ding kan si. Ka rem lomi belte cu kannih Khrihfa lei in biaknak dang nih laoh-aa peek a um ṭung lo i anmah phungki sianginn theng ah laoh-aa an kan peek termi cu a ka neng tuk. Kawlram ah duh nalo in laoh-aa peek a um ti lo an ti ko nain a tubantuk in loh-aa an kanpek termi hi kan celh lo," tiah High School siangcachim sayama pakhat nih Seihnam sin ah a chim.
Thangtlang khua ah siangcachim Saya pakhat zong nih," Thantlang High School ahhin sainguk (Sayakyi) telh in Kawl saya/ma te hi 15 tluk lawng an um. Cucaah hi bantuk Kawl biaknak ni paoh cu sianginn khar peng a si rih ko. Kanmah Laimi chungin sianguk an ṭuanlio ah cun ulh a si bal lo. A luancia kumthum lio in Kawl sianguk lawngte nih an ṭuan caah Kawl biaknak ni (u-poh-neh) cu ulhpi peng kan si. Niruk ni sianginn kan kai tik ahhin a thaizing Zarhpi ni a si tikah keimah pumpak cun kai ziak lo ngai. Zarhpi ni caah timhtuahnak ka ngeih manh lo caah a har ngai in ka hmuh. Cun hi ti hin (u-poh-neh) hi a um lo ahcun Zarhte ni paoh ah Phungki Sianginn ah laoh-aa peekter a si ṭhiamṭhaim," tiah a chim.
Chin ramkulh chungah Laimi nih cozah rianṭuan duh loin ramlengah kan chuah dih ngawt caah Lairam sianginn kip ah Kawl miphun siangcachim hi an um dih cang, tiah theih a si.

robotstxt: allowed

filter: keep


text:
## Nula pakhat inla changkang ve zet mai hi aawm a. Phaiah a lo awm ve khang lang kher a. Ti ti na hlekah hian, ‘ A hmingin phaiah te kan awm ve a” a ti thla zen mai a. Phaiah chuan eng chu nge a tih a han zawt a, ‘Typing ka zir’
## Kohhran Upa pakhat hi a lo thi dawn a, a thih dawn a thu rochhiah hnuhnung chu, – Ka hnukchah dawnin, ka ding leh veiah POlitician pahnih in thut tir dawn nia’ a ti a. Ngatinge, Politician kher- tia an han zawh chuan, “kan lal Isua anga Misual pahnih inkara thih ka duh ve a ni’ a lo ti a.
## Nula pakhat hi tlangval pakhat hian a beisei a. Tum khat chu a inkhawm bang hi a zui ru a. Remchang laiah chuan asual ta thut mai a. NUla chuan ‘Min chhan r’u chhan tlak ka la om e’ a ti a, a au ve tak lawm lawm a. Rei loteah chuan, Bible leh Hla bu a lukham sauh sauh a, chhan tlak ka om ta lo a ti chuai ta raih a.
## Zirturtu pakhat hian naupang hnenah ‘ The two triangles are equal in all respects’ tih hi han let teh, a ti a. Naupang chuan, ‘Triangle pahnihte chu an inan em avangin, an zahawm hle a ni’ a lo ti vei khauh a.
## Mobile Handset nei thar ve pawh kha a thiante’n an rawn be ve a. I samsung min rawn biakna hi Nokia ami a lo ti a. A sim Card a book hmasak ber tum pawhin, inti cangkang fe hian, ‘Kei chuan Nokia Pre-paid kher hi ka duh’ a lo ti tawh nghe nghe.
## Tu pa emawni kha a han zei lo mai mai khawp a, Thlawhna atangin Parachute-ah a zuang thla a, khawvel a tum thelh.
@@ An khua a cheng kerin, a mawng ping bawka, hmasawnn pawhin a thleng pha lo hle. Kum 10 chhunga an khua a sawrkar hmalakna awm chhun chu, SSA-in, ‘Ek inah chauh e rawh’ tih inziahna Poster an tar chiah.
@@ Tlangval pakhat pa zet mai hi a awm a. MI reng reng hian ‘pa’ an ti vek mai. Hang ren run, hmul der dur, lian si, sek bawk si a ni a. Naupang phei chuan an tlangval hunah pawh amah ang chu nih an chak hlawm hle. Mahse, tuk khat chu KTP Hruaitute’n bial an fang a, an va lut thut mai a. Chu tlangval chuan, thutthlengseiah thu thluang ang der dawr hian Zonu a lo chhiar a.
## Chhungkaw rilru zau pawh kha, an pui ve mai mai khawp mai. An pi a thi a, mi tih danin, a chanchin te ziakin, leaflet te an siam ve a. Phek hnung lam chu, inkahna hlirin an ti khat a!
@@ Siama hian a ti, ‘Albert Einstein-a te chu turu lo thei a ni hlei nem! An mathematics zawhna te chu a harsa thei khawp a-nu pakhatin artui pali a lei a, pahnih a kang a, pakhat a hip a, an thenawmte’n artui pahnih an rawn pek belh hlauh bawk a. An thenawmte chhung chu engzatnge an nih?’ tih te a nia” a ti.
@@ Thuhriltu pakhat, Bible chang ngaihpawlh nasa thei zet mai hi a awm a. Berambo tehkhin thu leh phar 99 tihdam kha a ngaihpawlh pek a, tui em em hian, ‘Lal Isua’n phar a ti dam a, pakhat chiahin lawmthu a sawi a. 99 te kha khawiah nge?’ a ti vei dap dap a.
Tum khat pawh, he thuriltu vek hian Beram vengtu tha leh Grep hrui tehkhin thu kha a ngaihpawlh leh pek a. Thu sawi hrim hrim chu a thiam viau, ‘Kei hi beram vengtu tha ka ni, nangni a pengte’ a;n tih leh tlat pek a.
@@ Kawngi pawhin, mittui tla zawih zawihin purun hi a lo kheh a. A nu chuan, ‘Aw, purun te chu, tui chhungah kheh ila, mittui a ti tl a lo mai a lom’ a lo ti a. Kawngi chuan, ‘Tui chhungah te chuan ka thaw thei si nang’ a lo ti tlat a.
## Tlangval pakhat, thingtlang chengker deuh ami hi, tumkhat chu, city bus-ah a chuang ve a, ‘I lu leh i ban dahchhauk suh’ tih kha a chhiar . ‘Lunglei i abn dawn loh chuan, chuang suh’ tiin zu chhair tlat pek a.
## A’n sa sual nasa khawp a, Kristian Hlabu ami ‘Malin ka awm ngai lo’ng, A tiam ka hnenah’ tih kha, ‘Malin ka awm ngai lo’ng, Ka thianpa hneah’ a lo ti ve tlat tlat a. Dik hi an ti em em khawp leh nghal a.
## He pa vek hian, Krismas hla, Rokunga phuah ‘Ami an riang maw’ tih ami, ‘Amah chu mihrinng leh Pathian a ni’ tih kha, ‘amah chu mihlim lehkhathiam a ni’ ti hlir hian a lo sa thin a, a maimitchhing ve tak duar duar a.


text: Kum 1958 a Govt. Mizo High School-a Class X (pawl sawm) zir hoten kum 56 hnu, vawiin 24.10.2014 khan Lt. Col Z.S. Zuala, MLA, Parliamentary Secretary in ah inhmuhkhawmna (Re-Union) an nei a, an hunlaia an zirtirtu la dam te : 1) Pi Zokhumi, Mission Veng; 2) Pi Remveli, Chanmari; 3) Pu Hrangkiaua, Chanmari; 4) Pu K. Zomawia, Zarkawt leh 5) Dr. L.N. Tluanga, Mission Veng te chawimawina pangpar leh thuziak (Citation) an hlan. Hlim taka inkawm hoin tlai lamah chawhlui an kil ho a. An vai hian kum 70 leh 80 inkar vek an ni tawh hlawm a, an zirtirtute pawh kum 80 chuang vek an ni tawh. Kum 1958 a matric exam zinga chatuan ram pan tawhte sunna hun urhsun takin an hmang bawk.


text:
A ta bel bel chi alpa tuang
Paihte sumdawng tawngkam ka hriat thin nge, khaw khat fiamthu thiam tawngkam pawh ka hre ta mai lo. He tawngkam hi, sumdawngin a thilzawrh a fakna: Ka pu lei rawh, a tha ber ber chi, arpa chuang ngat a nih hi an tihna a ni awm e. Arpa chuang sawi takah chuan, ka thawhna company thilsiam zawng zawngah hian company chhinchhiahna (logo) uite lem hlir a awm thung. A ta bel bel chi uite chuang tia infak lar ve mai chi em maw ni le?
Branded leh Mizo-te
College ka kal laiin, hnamdang thian thenkhat te’n Mizote leh hmarchhak mi chuan thuamhnaw branded ngat in ha thin ti raw? tiin min zawt teh fo va. Kei lah hi, inla-changkang viau e ti lo hian, Branded thuamhnaw a awm bik tih hre ve mah ila, ka inbel ngai miah lo. Ningkhawng hre lo deuha lan ai chuan tiin; nia China, Katmandu leh Bangkok kan hnaih a, thuamhnaw tha kan nei thin alawm ka ti mai thin
Branded leh kei
A nihna takah chuan, Aizawla college ka kal chhung zawngin secondhand market-ah branded seconhand thuamhnaw ka lei nasa thin! Thla thum a’n vei a, Stipend ka lak tawh hi chuan, ka kalna hmasa ber chu secondhand market a ni fo. Tin, nula chhelo fe fe hmuh tur an awm thin khan Aizawl secondhand market kal a tinuam ve hrim hrim
Bangalore-ah lehkha zira ka’n awm takah chuan, branded thuamhnaw leina hmun tha tawk ka hre leh pek a. A dawr hming pawh Cotton Expo ngat. Kan professor pakhat min duhsakna avanga a Clinic-a tangka tlemte ka hlawh akin chu dawr chu ka pan ve fo va. Tee-shirt Rs. 60 man te, Rs. 100 man te ka va lei leh nawlh nawlh thin. Seconhand a ni tawh bik nang, a thar ngat an ni.
Thuamhnaw inbeltu hmel hi a branded ve hrim hrim nge ka hre law. Vawikhat chu, kan professor pakhatin ka Tee-shirt man min zawt teh tlat a. Kei lah intithei ve bawk. Tihian kan inbia a
Professor: I Tee-shirt chu engzat man nge?
Mahminga: Sir, engzat man nge a nih han ring teh
Professor: Rs 500 aiin a tlawm lo tawp ang.
Mahminga : (Nui chungin) Rs. 125 man a ni e, sir.
Branded leh Isua
Daih mai a. Sawilan a tul lo pawh inti mai thei. Nimahsela’ng, suala tlu a, lei anchhedawnga cheng, chatuan hremhmun pan mai tur te, nun thar (New brand life) min petu Isua hi ka sawi tel loh chhan tur ka hre lo. Ani, van lal fapa meuhin, a van ropuina kalsanin; ran in tlawmah hringnun a rawn tan a. Jerusalem khawpuia chawimawi a dawn tumin sabengtung hawh chungah a chuang bawk. Ngai teh, a zirtir ngeiin tangka 30 chauhin a la hralh zui. Chumai duh tawk lovin, misual damtlak tawh lo te thihna aia rapthlakin a nun a hlan. Mahse, thihna chelhhlen rual loh chu, ropui takin a tho leh ta a ni. Halleluiah!
Enge kan sawi tak ang?
Branded thuamhnaw ka sawisel lo va, tin kei hian sel ve ngawt ila a hlutna a kiam dawn hek lo. Ka sawi duh zawk chu kan ngaihsan leh ngaihhhlut ang zelin mihring hian rilru leh ngaihtuahna kan seng a. Thuamhnaw tha leh manto kan lei thei a nih chuan lei tur, a tha. Chutih rualin kan neih sumin a phak loh emaw puk chawp hiala inthuam kan tum a nih vaih chuan mahni kan inbum mai a ni ang.
Kan ram dinhmun leh khawsak phung en hian, kan incheina erawh a sang tih hai rual a ni si lo. Ngaihtuah chian a ngai e…
Similar Posts:
- Inside Aizawl City Bus
- Ran in ngaina ve em?
- Uite Vulh Leh Pheikhawk Bo!
- Ka ‘Arsenal’ Kha
- Philosophy of Life


text:
Aizawl ah ka awm bawk si loa, thianten an ti ve sup sup bawk si, ti ve lo nih chu rualpawl loh thlak emai ka tia..form kan thehluh tir ve pawp mai a leh! Syllabus ka hre duh ta a.
Paper 1 ah Political Science, Paper 2 ah Sociology optional ah ka dah a..heng subj. pahnih te hi syllabus min lo pe thei an awm chuan ka va lawm dawn em..misual zingah hian. MCS exam syllabus nen inang vek turah ka ngai mai a.
Similar Posts:
- MCS leh MPS Competitive Exam
- Hna lak chungchang
- Zonuntluanga -> Zo-Nun-Tluanga
- Zirlaite result complaint fee aṭangin MBSE-in sum hailut tam
- Class XII Science Optional subject ah Agriculture


text:
In lo ngaihtuah ve ngai em?
Mizo te hi kan puithu viau? Puithu viau hi Science leh Technology hniam na ramah a zual hle
Mizo te hian philosophy kan hre vak lem lo, a bikin LOGIC paper hi kan bo em em? puithu na ram apianga thluak fim taka ngaihtuah a harsa viau
Mizo culture hi a nihna phu lova fak chiam kan ching, a ruk tak chuan a chhung ah kan tlabal
Mizo te hi kan dil chhut lo, mathematics pawh kan thiam vak lo, MATHEMATICS hlutna pawh kan hrethiam lo, POINCARE CONJECTURE an solve tih hria engzah nge awm ang aw? POINCARE CONJECTURE hria phei chu an vang awm? Kan intih fin ang hu hian kan mawl, inti fing chu a mawl miau hek
Ziak leh chhiar thiam kan tam, mahse i ngaihtuah chiang em, CRITICAL reasoning nei hi an tlem em hi?
RINTHU a thil sawi kan ching, THUDIK ni lo pawh, RINTHU a sawi kan ching, THUDIK awmsa ah pawh RINTHU a hnial thlak kan ching, a nihna tak tak zu fiah duh erawh tlem te
Kan chhiar thuk lo, khawvel kal phung hi hetilai zoram bial zim te atang lo RISK kual kan ching
Hmani (MAY25 khan) tleirawl nula 4 hian BRITISH ho induh zia an sawi, an hnam chapo zia te an sawi, zawhna ka va zawt, british ho a takah in kawm tawh em ka va tia, kawm lo an tia, nih a takah in hmu tawh em, ka tia, hmu lo an ti leh, engting nge in la hmuh miah lo, in la tawn miah loh in la biak miah loh, chapo leh induh zia in hriat a, tiin ka zawt, mi sawi an hriat a nih thu min hrilh, ti hian ka tia, British ho zingah hian CHAPO leh INDUH pawn an awm ang, mahse british ho zawng zawng hi mi chapo leh induh an ni vek thei lo, MIZO te hi NOBEL em pawh la dawng lo, PHILANTHROPY (thil pe nasa) ropui sawi tur pawh la nei lo, ALTRUISM (in pek ral thakna) pawh la nei lo si hi, tlawmngaih zia kan infak chawp a ngai a nia? tlawmngai hnam in kan tlawm ngai an ti a ngem? kan chapo zawk a ni lo maw ka ti ta keuh… an kal b vang vang…..
Sawi tur a la tam ang, ULUK tak leh ngaihtuahna nen a chhiar lo tan phei chuan huat tur bak ka ziak lo angin in hmu ang, mahse khing RILRU changkan lohna hi engtin nge kan siam that theih ang?
E, ho te mawle, high school atang philosophy subject, epistemology (thudik zawnna) leh LOGIC (kalphung zirchianna) hi sikul naupang ten zir se, congress ho tawngkam hawh lok ila grass root level atang bul kan tan dawn lawm?
Thil ngaihtuah dan dik zawk, POLITICS leh PULPIT THLUAKSUK ni lovin, NGAIHTUAH dan ULUK, THUDIK chauh tan tur in kan inzirtir dawn zawk lovem ni?
Hnam ropui te hian PHILOSOPHY ah BU an khuar a sin! Deutsch (german) ho ni se Immanuel Kant, HEGEL an nei; BRITISH ho ni se Bertrand Russell te, John Locke an nei; French ho ni se Voltaire, Satre an nei; Rom sorkar poh kha Cicero (kikero tia lam tur) te Aurelius te awm lo se tiang khan an ropui lovan; Greek ho hian Socrates a te, Plato a te leh Aristotle a te nei lo se, tiang em em hian an ropui dawn em ni?
Similar Posts:
- Chawhmeh ten/ei duhloh ngah hi!
- Pawi hnam hi
- Ramdang Sipai
- Tunlai Mizo
- Hengte hi SIM ka tum! A ruh langin…


text:
Hmanni chu Sialsuk tlang leh Hmuifang vel en turin ka thiante nen "road trip" in kan kal a, kalkawngah mizo pasaltha pakhat, ka hriat ngailoh, lungphun kan tlanpel ta a. A hming chu Zampuimanga a ni a, a chempui nen chauhvin sakei 13 a lo sat hlum tawh a ni. Bawn rem rem khawp mai.
Tunlai tlangval/ mizo mipa te hian kan ngam ve a ngem? tih te ka ngaihtuah mai mai a.
MSA memberten U.S Marine kan neih chhun tlemte zinga kan chhuan em em Tv. Duata leh Nula. Ruati ten Indiana IMCF (Indiana Mizo Christian Fellowship) biakin ah "Tiam tlat e" an ti ta.
Pu. Duata te nupa fanau maltluan chawi dun turin duhsakna kan hlan a che u.
NL Laldinpuii Khawlhring (DiDini), pa duh tak, Pu Lalhmingliana khawlhring, kum 55, Nov.24,2013,Sunday, 5:00 am (Malaysia time) ahKuala lumpur, Malaysia ah a hun lo tak mai ah a boral thu in min rawndeng thut hi a pawi kan tiin, MCF members zawng zawng ten kan tuarpuitak meuh a ni.
Pu Lalhmingliana hi 1958 ah, Hnahthial, Mizoram a piang a ni a,Burma ah a pem a, hnathawh hranghrang, lawyer, school headmaster,leh business hna te lo chelh tawh a ni a, Mizoram ah lo pem lut leh ina pu, Pu Lalhema (Late) te hnen acheng thin a ni. Malaysia ah a kal ta a, USA lokal mai tur a beisei mek anih laiin, a pumlam natna leh thin lam that loh avangin hospital ah admit a ni ta a,enkawl mek a ni laiin leh surgeryte nei mai tur anih laiin a boral ta mai a, a chhungkhat ten tuarthiam harsa an ti em2 a kan lainat em em a ni.
- source MCF email


text:
Thlalak post dan hi thil ho te ni mah se hriat loh chuan bo theih ve deuh mai ania.
imgur leh tinypic ah hian picture hi kan host tlangpui a. I thlalak post tur kha hemi site ah te i va upload chuan a hnuaia mi ang hian Direct Link tih i hmu ang a.
Chuan post thar i siam khan thlalak telh i duh chuan a hnuaia kan hmuh ang hian IMG tih button kha click la, window a rawn pop-up ang a, khatah khan i Direct Link kha i va paste mai dawn a ni.
Enter Description tih ah hian i duh duh i type thei, duh chuan a dah awl theih bawk.
Chuan a zo der. Heti hian i post chu a lo awm ang:
Thlalak post i thiam ta.
P.S. Thlalak post kan siamin a Direct Link rawn paste ringawt lo deuh hian heti hian ti ta zawk ila kan vaiin kan lawm tlang ngei ang
Similar Posts:
- Picture post thiamlo tan
- Buaithlak
- Video/Movies post dan?
- Picture post dan….
- Chinese site for free MP3 download!!


text:
Kan pawisa hman dan hi, keimahni rilru theuh leh ngaihtuahna hian a ti danglamin min ngaihtuahtir dan a ti hrang thei hle. Hei hian kan sum ren dan leh kan hman huau huauna chhan te pawh hi a sawi fiah thawkhat hle.
Mental Accounting (rilrua pawisa hman dan tur chhut hran) hi a awlsam ber zawng chuan, mihringin a pawisa a hmuh dan a zir leh, a thawhchhuah dan a zira account hrang hrang a bithliah dan ti ila a sual awm love. Pawisa hlutna inang reng pawh hi kan rilru hian a hmun a zirin a hlutna a tidanglam thei hle bawk. Hei hi a hmun a zirin kan tan a thain a tha lo thei hle bawk. Keimahni hun lo kal zel tur ngaihtuah reng chung leh kan hma a pawisa dinhmun tur min ngaihtuahtir rengtu a nih chuan kan tan a tha viau ang. Amaherawhchu, kan sum enkawl thiam loh phah nana kan hman erawh chuan kan tan a thil tha lo tak min ngaihtuah tir theitu a ni bawk.
Kan hriat thiam zawk theih nan entirna nen han pe ta ila:
Bank-ah Cheng Nuai 5 Fixed Deposit in dah dawn ta ila. Hei hi nakin hnu lam a kan fate lo sei lenna tur leh an lehkha zir zawm zelna tur atana khek ni ta sela. Chutih laiin inhmun tha deuh mai Cheng Nuai 12 a lei mai theih hmu ta thut ila, lei ngei duh bawk si ila, Housing Loan lak dan tur han ngaihtuah zui ta zel bawk ila. Lei tur angah lo inngai ta ila, Housing loan kha kum 10 atana interest rate kum khat ah 10% ni ta sela (kum tin in kan puk zat atang khan 10% in a pung zel tih na ani ber ang chu). Tin, Fixed Deposit-a nuai 5 kan dah kha kum khat ah 8% return (kum tin kan deposit zat atangin 8% hlawkna kan hmu zel) lo dawng ve bawk ila,
ENGTIN NGE KAN TIH ANG LE?
Mi tam tak tan chuan kan Cheng nuai 5 fixed deposit-a kan dah kha kan rilru a ngaihtuah tel miah lovin Cheng nuai 12 man Home Loan kan lak tlangpui a rinawm mai bakah a awlsam hmel berin a lang hle. Cheng nuai 5 kha chu fate tan a kan dah hran ve liau liau anih avangin khawih chingpen loh kan duh vek a rinawm bawk. Amaherawhchu hei hi Behavioural Scientists ho ngaih ve danah chuan inchhut lo tak leh inngaihtuah lo taka thil ti kan ni der mai.
ENGVANG NGE?
Cheng nuai 5 kan neih kha in hmun lei nan chuan hmang ta zawk ila, chuan a bak zawng cheng nuai 7 kha chu Home Loan la ta zawk ila, cheng nuai nga kan pawisa atanga kan hman vang khan, kum tin kum sawm chhung 2% (10% – 8%) kan save theih phah dawn a ni.
A chunga kan han tarlan ang khi a tam zawkin a kan tih lohna chhan ber nia lang chu fate lo seilenna tur leh an lehkha zir zelna tur (Education Account) leh Home Loan Account hi kan rilruin a hrana kan ngaih tlat vang a ni. Hei vang hian kan pawisa sen tur zawng zawng a tlem zawk theihna tur kan ngaihtuah theih loh phah ta a ni.
A chi danglam deuh hlek in han ngaihtuah leh ta ila:
Cinema en turin ticket Rs.150-in lei ta ila, Cinema Hall kalkawngah ticket chu tibo leh ta si ila, ticket thar Rs.150 a han lei nawn leh chu kan hreh viau vek a rinawm hle.
Cinema ticket lak hma khan Rs.150 kan ipte atangin miin min lo ruk sak sela, ticket lei tur a kal mek ni ta ila, ticket chu kan lei loh phah ang em? Kan pawisa tihbo avang khan ticket chu kan lei loh phah a rinawm loh hle. Kan pawisa hloh zat (ticket tihbo leh miin a pawisa min ruk sak avangin) a in ang reng tho si a, engvangin nge pakhatah ticket lei leh kan hreh a, pakhat zawkah kan hreh vak lohna chhan ni ang le? A chhan chu kan rilruah khan cinema enna tur liau liauvin Rs. 150 kha kan lo bithliah tawh vang a ni. Hei hi account hran angin kan rilruah a nghet bur tawh a ni.
Ticket kan tihbo khan kan pawisa sen tur zat kha a vai in Rs. 300 a ni dawn ani tih kan rilru in a hre kar ta ani. Hei hi Cinema ticket leina tur kan rilru a Account kan lo siam tawh vang ani. A lehlam ah kan ipte a mi Rs. 150 mi in an ruk kha chuan kan rilru ah account a nei ve lem lo a, ipte a pawisa awm a ni mai a ni. Ipteah pawisa a tam phei chuan kan ngaihsak lo hle bawk ang. Hei vang hian ticket man aia tam emaw pawh chu miin min lo ruk sak se, ticket leina tur kan la neih tho chuan kan lei hreh phah chuang hauh lo ang.
Cheng nuai khat lo dawng ve tawp ta ila (lottery atangin emaw, eiruk atangin emaw ), bazarah kal ta nghal ila, nidanga kan thil lei thin ang tho kan lei ang nge nidanga ka lei thin aia tha deuh leh to deuh ka zawng ang. A nih loh leh, ka bank accountah pawisa ka neih zat anga ka hriat aiin cheng nuai khatin lo tam si sela, bazar ta tho bawk ila, a chunga mi ang tho khian decision siam ngai ta sela, nidanga ka lei thin aia thil tha leh to ka zawng tho ang em?
Mi tam zawk chuan (keimah tiam in) cheng nuai khat dawng tawp chu ni ila, han lei to viau pawh chu a pawina hre lovin kan hreh lo viau ang a. Kan bank accounta pawisa kan rin aia kan lo ngah deuh avang erawh chuan kan lei to phah kher lo ang. Amaherawhchu, hei hi thil tha ber a ni lo tlat. Kan rilru a Account hran hran anga kan thliar hran avang tak hian dawn hmaih (Thinking Lapsation) kan neih phah a, hei tak hi Mental Accounting chu a ni reng a ni. Pawisa cheng nuai khat chu cheng nuai khat a ni tih min pawmtir mai lovin, a pawisa lo kalna leh kan hman dang avangin kan ngaihdan a tihdanglam tir daih a, chi hran hranah min thliar tir bawk a ni.
A tawp ber atan, kan vengah kawrlum ka duh deuh mai kha zuar ta sela, veng mawng tawp lamah kan venga mi ai khan cheng 150-in tlawm ta sela, khawia mi nge ka lei zawk ang? Kan rilru a lo awm hmasa ber tura lang chu a tlawmna man zat ringawt kha a ni ngei ang. Veng dang thui zawng leh hlat zawng kha chu lirthei kan neih phei chuan kan rilruah chuan a lang kher tawh lo mai thei a ni. A hmun va thlen nana kan kalna man tur tih vel kha chu rilruah a lang tawh kher lo mai thei a ni.
(He article hi a ziaktu phalna nen a rawn chhuah chhawn a ni e)- VaiVa
Similar Posts:
- Mental Accounting
- ATM hmangtute tana fimkhur a tulna
- Hriat ve mai mai ah!
- Councillor 19-te hausakna belhkhawm nuai 318.41
- Mizo Freelancer te tan Paypal hi


text:
1st. Sunday: Bible Sunday a ni a, Bible Society of India (BSI) zawmtu Kohhran hrang hrangten hemi pual hian programme an hmang. Presbyterian Kohhran chuan thupui pahnih a siam a, Kohhran thenkhat tumhnih programme siam theite tan ruahman a ni. Inkhawm tum khat hmangte tan a eng zawk zawk emaw, a pahnih a kaihkawpin emaw hman theih a ni bawk. Kumin Bible Sunday thupui te chu –
Bible – Krista hnena min hruaitu (Johana 5:39; 17:17) leh Bible – Rinna leh thiltiha thuneitu (Thufingte 30:6; Hebrai 4:12) a ni.
2nd. Monday: Mizoram State Tobacco Control Society (MSTCS) chuan I & PR Conference Hall-ah The Cigarettes & Other Tobacco Products Act, 2003 hnuaia Section 4 zawm dan (a that leh that loh) zirchianna an neih atanga an thil hmuhchhuahte tarlanna hun an buatsaih. He hun hi Dr. Lalbiakkima, Director, Hospital & Medical Education chuan kaihruaiin Dr. Jane Ralte, State Nodal Officer chuan tun tumah an zirchhiana atang zuk leh hmuam chungchangah, Section 4 kaihhnawihte District hrang hrang in an zawm that dan leh thil hrang hrang an hmuhchhuahte a tarlang a ni.
3rd. Tuesday: Rualbanlote ni, International Day of Persons with Disabilities a ni a, he ni pual hian Social Welfare, SSA, SCERT, Health Services, Hospital & Medical Education department leh NIOH, Aizawl-te chuan Vanapa Hall-ah inkhawm an buatsaih a; rualbanlo chhuanawm zualte chawimawina hlan an ni. International Day of Persons with Disabilities hmannaah hian rualbanlo ṭhahnem tak an tel a, rualbanlote’n an thiamthil chi hrang hrang an entir bakah, taksaa rualbanlo chunga hlawhtlinna duhawm tak neitu mi 30 hnenah chawimawina hlan a ni. Rualbanlote Ni hi Serchhip-ah pawh Serchhip DC, SSA leh Shalom Spastic Society-te huaihawtin Serchhip DC bangla-ah hman a ni bawk. Social Welfare department chuan mi 7,894 hnenah rualbanlo certificate a pe chhuak tawh a; chungte chu ruh lam harsatna nei mi 2,360, rilru lam harsatna nei mi 1,874, mit lam harsatna nei mi 1,436, beng lam harsatna nei mi 1,996 leh thil danga harsatna nei mi 228 an ni.
4th. Wednesday: Chhiatrupna thlen thulha chêt lak dan ruahmanna bu, ‘State Disaster Management Plan’ leh Aizawl district chhunga hmun him leh him lote leh, hmun him loa ngaihte derthâwn dan zirchianna map bu, ‘Hazard Risk & Vulnerability Analysis of Aizawl District’ tihte chu nimin khan DM&R secretary, PC Lallawmsanga’n a tlangzarh. State Disaster Management Plan leh Hazard Risk & Vulnerability Analysis of Aizawl District bute hi Mizoram Remote Sensing Application Centre (MIRSAC) buatsaih a ni a; tlangzarhnaah hian MIRSAC project director, RK Lallianthanga’n lehkhabu chhunga thil pawimawh zualte a tarlang a ni. Tun dinhmunah Mizoramah police battalion hrang hranga mi State Disaster Response Force volunteer 425 an awm a, sorkar kum kal mek chhungin mi 120 dang training tir leh tura ruahman a ni.
5th. Thursday: UPC (Mizoram) inkhawmpui lian ber, General Assembly vawi 19-na chu Zonuama Mizoram UPC Assembly Centre-ah ṭan a ni a, rorel palai mi 700 chuang an tel a, Inkhawmpui hi Pathianni zanah a ṭiak ang. Mizoram UPC Assembly rorel hi executive chairman, Upa Lalthlamuana Hnamte-in a kaihruai a; kum 2014 budget atan Rs. 8,93,69,800/- an pawm a, pastor bial thar – Thenzawl bial leh Tripura-a Darchawi bial siam thar an rel bawk. Mizoram UPC-ah hian member 55,297 an awm a, district 13-ah pastor bial 71 an awm a ni.
6th. Friday: ‘Armed Forces Flag Day’ a ni a, indona-a thi nupui fanaute leh hliam tuar, ramtuileilo-a awm te, sipai bang leh an nupui hmeithai harsa te tanpui nan Aizawlah sticker leh flag zuarin tanpuina khawn a ni a, sorkar thu chhuah tarlan danin, flag zura tanpuina sum tur hmuh zat chu Rs. 50,815/- a a ni, mi tlawmngai tanpuina petu zawng zawng te chungah Sainik Welfare and Resettlement Department chuan lawmthu a sawi a ni.
7th. Saturday: Lungleia ni tin chanchinbu Lamtluang editor, K.Lalrochana (36) s/o K.Biakchungnunga, Chanmari, Lunglei chu Faith Hospital-ah lung ná avangin a thi
8th. Sunday: Synod Inkhawmpui vawi 90-na Dec. 3 atanga Ramhlun North Kohhran Biak Ina neih chu Moderator kal chhuak Rev. Lalramliana Pachuau in Valedictory Sermon a sawi hnu in a tiak ta. Synod Inkhawmpui hi kum 2010 atang khan Bial-in an thleng tan a, kum 2010 – ah Dawrpui Bialin Zarkawt Kohhranah thlengin kum 2011 khan Khatla Bialin Khatla Kohhranah an thleng a, kum 2012 khan Chanmari Bialin Chanmari Kohhranah an thleng leh a, kumin (2013) hian Ramhlun North Bialin Ramhlun North Kohhranah an thleng a ni. Kum 2014 chhunga Synod Moderator turin Rev. Lalrinmawia ruat a ni. Tun Synod-ah hian Pro. Pastor 19 lak an ni a, heng zingah hian Synod Pastoral hnuaia thawk tur 15, Synod Mission Board hnuaia thawk tur 3 leh Manipur Area-a thawk tur 1 lak an ni. Kum 2014-a Minister pension tur 1 leh 2015-a Pastor pension tur 3 report a ni. Pastor-te zingah D.Th. zir tur 4, M.Th. zir tur 8 leh D.Min. zir tur 1 phalsak an ni bawk.
9th. Monday: Mizoram Assembly pasarihna atana inthlana vote tlate chu district tinah chhiar a ni a; INC-in seat 33 lain, kum 2008 inthlan aiin seat pakhatin an la tam a; MNF, MPC leh MDF-te thawkho, Mizoram Democratic Alliance (MDA)-in seat 6 an la a; party dang leh independent candidate-te’n seat lak an nei lo thung.Hetih lai hian, Lawngtlai East biala Ṭialdawngilung polling station-a EVM chu a chhiat avangin Election Commission of India thu angin vote thlak ṭhat tur a ni thung. He biala vote chhiar tawh chinah INC candidate H Zothangliana’n vote 7993, Vanupa Zathang (MNF)-in 7910, F Sangdawna (ZNP)-in 642 leh NOTA-in vote 85 na hmu tawh a ni. Sorkar lai, INC hian MLA ni lai tun ṭum inthlana tling zo ta lo mi panga an nei a; MNF-in kum 2008-a an seat lak an hloh vek thung. Mahse, mi thar 5 an tling thar a ni. MPC paw’n MLA an neih laite chan vek mahse MNF nena an thawhhona, MDA angin Aizawl North-II-ah an la thung. Kum 2008 inthlana MLA pahnih nei, ZNP-in seat lak an nei lo bawk. Inhnehna sang ber chu Tuichawng bialah niin, INC candidate Buddha Dhan Chakma chuan amah hnaih bertu MDA candidate Rashik Mohan Chakma chu vote 8,726-in a hneh a; inhnehna tlem ber chu Tuikum bialah niin, MDA candidate Lalrinawma’n amah hnaih bertu INC candidate K Lianzuala chu vote 14-in a hneh a ni. Tun ṭum inthlanah hian MPCC president Lal Thanhawla tih loh, party dang president-te – Zoramthanga, Lalduhoma leh Lalhmangaiha Sailo te chu an tla vek a; MLA la ni ngai lo tling thar mi 10 an awm thung.
10th. Tuesday: Mizoram Higher Secondary School Games vawi 12-na chu Lammualah ṭan a ni a, Education secretary, K.Lalnghinglova’n a hawng. Higher Games hawnna inkhawm hi School Education director, P.Lalchhunga’n a kaihruai a; Education secretary chuan zirlai kalkhawmte fuihin, “Infiamna khawvelah Mizoram tihmingṭhatu in nih theih ngei ka beisei,” a ti a, rilru thianghlim pu a, huaisen taka inelna turin a chah. Mizoram Higher Secondary Games hi kum 1999 aṭangin neih ṭan a ni a, tun ṭumah hian sikul 27 aṭangin zirlai 1,391 an tel a, chung zinga zirlai 432 chu Aizawl pawn lam an ni. Infiamna chi hrang pariatah an inel ang a, December 13-ah zawh a ni ang.
11th. Wednesday: Lawngtlai East constituency huam chhunga Ṭialdawngilungah chuan EVM a chhiat avangin nimin khan inthlan ṭhat a ni a, voter nei mi 257 zinga mi 207 in vote an thlak. Vote tlate hi vawiin zing dar 8 aṭangin Lawngtlai DC office-ah chhiar a ni ang. Lawngtlai East constituency-ah hian vote chhiar tawh chinah INC candidate, H.Zothangliana chuan vote 7993 hmuin, amah hnaih bertu MDA candidate, Vanupa Zathang aiin vote 83 in a hmu tam zawk a ni.
12th. Thursday: Lawngtlai East-a polling station no. 30-na, Ṭialdawngilung polling station-a vote tlate chu chhiar a ni a; he bialah hian INC candidate, H.Zothangliana chuan amah hnaih bertu MDA candidate Vanupa Zathang chu vote 273-in a hneh. Ṭialdawngilungah hian vote 207 tlain, INC candidate H Zothangliana’n vote 198, a hmu a, MDA candidate Vanupa Zathang-in vote pariat hmuin, NOTA-ah vote pakhat a tla bawk. Heti hian Lawngtlai East bial pumpuiah H Zothangliana’n vote 8,191 a hmu a, Vanupa Zathang-in vote 7,918 leh ZNP candidate F.Sangdawna’n vote 641 an hmu bawk. INC candidate thlan tlin a nih leh tak avang hian INC chuan Mizoram Assembly seat 40-ah seat 34 an nei ta a ni.
13th. Friday: Chief Minister Lal Thanhawla chuan Vanapa Hall-ah Sericulture department buatsaih, North East Textile Promotion Scheme leh Workshop on Implementation of Catalytic Development Programme under 12th Plan in Mizoram tihte a hawng. CM chuan, sorkar hnathawkte muangchàn vangin Mizoramin central fund a hmuh loh phah ṭhin thu a sawi. NE Textile Promotion Scheme hawnna inkhawmah hian Moncy Isaac, dy.secretary (tech), Central Silk Board-in scheme chungchang a sawifiah a ni.
14th. Saturday: Chief Minister leh Council of Ministers lak luhna inkhawm ‘Swearing-in-Ceremony’ chu urhsun takin Circular Lawn, Raj Bhawan-ah neih a ni a, Mizoram Larsap Pu Vakkom Purushothaman chuan Chief Minister leh Council of Ministers te hi riawmna thu ‘Oath of Office & Secrecy’ tiam tirin a la lut a ni. A hmasa berin Pu Lal Thanhawla chu Larsap chuan rinawmna thu ‘Oath of Office & Secrecy’ tiam tirin Chief Minister atan a la lut a. Hemi hnu hian Cabinet Ministers atan Pu R Lalzirliana; Pu R Romawia; Pu Lalsawta; Pu H Rohluna; Pu Zodintluanga; Pu PC Lalthanliana leh Pu John Rotluangliana te chu a mal mal in ‘Oath of Office & Secrecy’ Larsap in a tiam tir hnuin lakluh an ni. Hemi dawtah hian Ministers of State atan Pu Lal Thanzara; Pu Lalrinmawia Ralte; Pu C.Ngunlianchunga leh Dr. B D Chakma te chu a mal mal in rinawmna thu ‘Oath of Office & Secrecy’ Larsap in a tiam tir hnuin lakluh an ni. Swearing-in-Ceremony-ah hian ex-Chief Minister Pu Zoramthanga; Pu C L Ruala, Lok Sabha MP; AICC Member Pu Eduardo Falerio; Assam Health Minister Pu Hemanta Biswa Sarma; Minister lo ni tawh engemaw zat; Mizoram Legislative Assembly 7-naah MLA te leh ex-MLA engemaw zat leh Mizoram Sawrkar leh Mizorama Central Sawrkar hotu te an tel a ni.
15th. Sunday: Sunday School exam ni a ni a; Sunday School zirlai tam zawkin exam hi an bei a ni. Junior Department chin hnuai lam ten ka a chhangin exam hi beih thin a ni a; kumin atang hian Junior Department chu ziakin an bei ve tan a ni.
16th. Monday: Ni thum awh Mizoram Legislative Assembly pasarihna chu a vawi khatna atan Assembly House-ah protem speaker, R.Lalrinawma kaihhruaiin an ṭhukhawm a, MLA atana thlan tharte rinawmna thu tiamtira lak luh an ni. Assembly speaker tur thlan nghal a ni a, chuhtu awmchhun, Hiphei, Palak bialtu MLA thlan a ni. Assembly Session-ah hian protem speaker, R.Lalrinawma chuan House member atan House leader, Lal Thanhawla a la lut hmasa ber a, chumi hnuah constituency number indawtin MLA-te chu lak luh an ni. Speaker Hiphei chuan, huana pangpar mawi tak pawh a hungtu a ṭhat loh chuan an him lo tih sawiin, “Kan ram leh hnam himna chu Pathian leh he House chhungah hian a innghat a ni. Ram leh hnam humhim tur hian dan kan neih ṭhat a pawimawh a, chumi tur chuan he House chhungah hian dan kan siam dawn a ni,” a ti. House leader, Lal Thanhawla leh Opposition group leader, Vanlalzawma ten Speaker thar Pu Hiphei an rintawk thu an sawi bawk. Hemi hnu hian session tihtawp a ni. Assembly speaker thar Hiphei hi kum 1972-ah Tuipang bial aṭangin MLA atan thlan tlin a ni a, deputy speaker-ah dah a ni. Chumi hnuah UT sorkar hnuaiah Tuipang bial aṭang vêkin ṭum li MLA atan thlan tlin leh a ni. Mizoram state a nih hnua inthlanpui hmasa ber, kum 1987-ah Tuipang bial aṭangin MLA atan thlan tlin a ni leh a, kum 1989-90 chhung speaker hna a chelh. Kum 1990-96 leh 1996-2002 chhung Rajya Sabha MP a ni bawk.
17th. Tuesday: MNF president, Zoramthanga chuan Mizo Hnam Runa MNF office bearers meeting-ah Assembly inthlanah MNF-in hnehna a chan loh avangin, president a nih anga a mawhphurhnaa ngaiin president aṭanga bànna a thehlut a; a banna lehkha chu OB meeting-in an sawiho hnuah, inthlana an chak lohna chu mimal tu emaw vang ni loin, an zavaia an chak lohnaah an pawm tih sawiin, ” ‘Pu Rama’n pa ber chan chang a, mawhphurhna la a, huaisen taka bànna a thehlut hi zahawm’ kan ti a. Pu Zoramthanga leadership hi lungrual takin kan pawm a, a bànna thehluh hi kan pawm lo a, kan president ni zui zel se kan ti,” tiin MNF thuchhuah chuan a tarlang. MNF OB meeting hi sr. vice president, Tawnluia’n a kaihruai a, member 94 an tel. MNF OB meeting chuan, MNF unit, group leh block-te term a tawp tawh hlawm avangin, a rang thei ang bera inthlan tharna buatsaih ni se, an ti a; MNF gen.hqrs. inthlan chungchang chu president hoa ngaihtuah atan an dah thung.
18th. Wednesday: Economics & Statistics department chuan I&PR auditorium-ah Registration of Births & Deaths annual training an buatsaih. Training hawngtu Economics & Statistics director, Saihlira chuan tualchhung a piang leh thi chhinchhiahtute chuan Mizoram dinhmun pholangtu pawimawh tak an ni tih an hriat a pawimawh thu sawiin, hemi lam buaipuitute chu piang leh thi an ziahluhah leh certificate pekchhuah danah fimkhur tak leh uluk taka ti turin a chah a ni. Training-ah hian Mizoram hmun hrang hranga registrar (birth & death) te an kalkhawm a, Directorate of Economics & Statistics, RBD Wing a deputy director leh research officer-te’n training an pe a ni.
19th. Thursday: Mizoram Secretariat Service Association (MSSA) chuan ATI Auditorium-ah general conference an hmang a; an hun hmanpuitu, Health minister Lal Thanzara chuan, mahni hna thawk ṭha peih lo chu mipui leh a chhawrtu zah lohna a nih thu a sawi. MSSA conference-ah hian chawhnu lamah rorel leh hruaitu thar thlanna hun hman a ni a, hruaitu thar atan mi 10 an thlang chhuak a ni.
20th. Friday: Chief minister, Lal Thanhawla chuan New Delhi-ah prime minister, Dr Manmohan Singh leh UPA chairperson, Sonia Gandhi-te a hmu a; Mizoramin sum lama harsatna a neihte a sawipui. Lal Thanhawla chuan prime minister hi Mizoram sorkarin non-plan hnuaia sum harsatna a neihte sutkiansak turin a ngen a; prime minister chuan, ram pum sum harsatna hre reng chungin Mizoram sum harsatna chu chingfel tura theihtawp a chhuah tur thu a hrilh niin sorkar thuchhuah chuan a tarlang. Chief minister hian Sonia Gandhi hnenah pawh Mizoram sum harsatna sutkian sak turin a ngen a; Sonia Gandhi chuan, Mizoramin sum lama harsatna a neihte chu enpui a, sutkian dan tur ngaihtuahpui a tum thu hrilhin, Finance minister pawh a biakrâwn tur thu a hrilh a ni. Sonia Gandhi hian Lal Thanhawla chu Congress party-in state dang inthlanah hnehna an chan theih loh laia sorkar siam theia chakna a chang chu a lawmpui thu a hrilh a; sorkar chak leh ṭha, langtlang sorkar kalpui zel turin duhsakna a hlan a ni.
21st. Saturday: Mizoram chhim lam a tuialhthei laihchhuah tur endik leh hmala tur a sorkarin contract a lo pek tawh Reliance Natural Resources Ltd chuan hmalakna engmah an la neih loh avangin Director General of Hydro and Carbon, Ministry of Petroleum and Mineral Resources chuan RIL te hi an contract an tih tawp sak.
22nd. Sunday: Phai lam atanga power kan hmuh tlem lai berin 45.5 MW kan hmu a, kan hmuh tam lai berin 71.99 MW kan hmu a thung. Tualchhunga siam chhuah 7.7 MW nen kan hman zawng zawng 79.69 MW a ni a. Transformer load shedding bak load shedding pangngai siam a ni lova, line chhia report a awm lo bawk.
23rd. Monday: Union Public Service Commission (UPSC) Chairman Prof. D.P.Agrawal chuan Chief Minister Pu Lal Thanhawla chu a chenna bungalow-ah a hmuin Mizoram chu mawi atih thu te Pu Hawla hi a hrilh a. Chief Minister chuan UPSC kaltlanga central service-ah Mizo kam tam thin thu leh tunah chuan kan tlem tawh thu te sawiin, hemi ti tha tur hian sorkar ina a din, Youth Commission chuan Mizo thalai tam zawk central service-a an luh theih nan IAS coaching te a siam thu UPSC Chairman hi a hrilh a. Skill Development lam pawh sorkar-in chak taka a kalpui chungchang te a hrilh bawk a, Prof. D.P.Agrawal chuan hetiang lam hi a tuina zawng anih thu a sawi bawk a ni.
24th. Tuesday: Serchhip Bazar hnuai Venga awm, Malsawmtluangi (14) d/o Pi Biakhmingthangi chu a inawkhlum.
25th. Wednesday: K.Lalngena, Bawngkawn chu Krismass tuk a nih angin chhung inkhawmah hun hmang tu a ni a; a tawngtai laia a ‘ekhai’ thawt hnuah a ngawih tak reng avangin a chhungte ngaih thalo an han men meuh chuan biak theih a lo ni tawh lo. Damdawi in kalpui nghal ni mahse chhan theih a ni ta lo a ni. K.Lalngena hi 1st. July 1922 khan ah Bungzungah Rualvunga leh Chhingpuii te fa hmasa ber ni turin a lo pianga, nau pasarih zet a nei. A naupan tet atanga naupang thangduang leh hrisel tak a ni a; thian te zingah pawh a chak bik hle thin. 1942 ah Sawikungi nen inneiin Pathian malsawmna dawngin tu leh fa 80 zet an nei. Hmun hrang hranga an pem kual hnuin 2002 khan tuna an awmna Bawngkawnah hian an in bengbel ta a ni.
26th. Thursday: Aizawla Assam Rifles Quarter Guard kawt, Mahatma Gandhi-a lim dahna bul kawng kual laiah Jacob Lalnunthara (21) s/o C.Lalthanmawia Dinthar-I leh Zodinthari (14) d/o Zahmuaki Vaivakawn Zohnuai te chu Truck AS-19C/3768, Bipul Koch (32) s/o. BC Koch, Goalpara, Assam ami khalh chuan a chil hlum. Jacob Lalnunthara hian R15 Bike MZ-01/F-5863 khalhin Zodinthari hi a phur a, Treasury Square lam pana an tlanin Gandhi lim zawn kawng kual lai takah an hmaa Truck an tlan pel chu Truck hmaah tak an tlu palh ta a, Truck driver hian brake hman lovin an pahnih hian a chil ta ni a. Bike erawh mak takin a chhe lo hlauh. Truck driver bakah a chuang ve mi pahnih chu police ten an man nghal.
27th. Friday: Pu Lalbulliana s/o B.Pachhunga(L) Tuithumhnar chuan Presbyterian Kohhran ruaithehna hmunah zurui chung leh zurui dang khawmin buaina a siam a, kohhranhote thlabarin a siam. Pu Lalbulliana hian tuiso chhirbuain hliam tuar te pawh an awma. Bucket a petchhiaa, kohhranhote tawngkaa vauin a rikrap a, kohhran bungbel zawng zawng vuakchhiatah a vau bawk. Kohhran committee te hmusit takin hnam zawnga tawngkhumin a bei a, Pastor leh Pro.Pastor te pawh tawngkain na takin a bei bawk. Pu Lalbulliana hian Dt 30.12.2012(Pathianni) khan kohhran inkhawm laiin Biak In Compound ah Geletine Bomb a lo tipuak tawh bawk. Hetianga sakhuana tibawrhbang zawnga hunpui tibuai leh mipui tithlabar zawnga chetna hi Tuithumhnar Presbyterian Kohhran Committee chuan tha lo a ti takzet a, a lo chet tawh dante enin kohhran member a nihna hlihsak mai thaa hriain a hlihsak a, Bungtlang ‘S’ Police Station-ah FIR an thehlut nghal bawk.
28th. Saturday: Lallianzela (11) s/o Lalruatmawia Keitum VCP chu Tuichang N.Vanlaiphai kai thlang lawkah tuiah a tla hlum. Lallianzela hi a pa thing tuah tur lak naah kal ve in a pa’n hna a thawh lai hian a thiante nen tui an lo chen na lamah a chesual ta a ni.
29th. Sunday: Media lama kan miril Pu Khawvelthanga Joint Director, I & PR (Retd.) chu cancer natna anmahni chenna in Tlangnuamah a boral. Tlangnuam thlanmualah vuiliam nghal a ni.
30th. Monday: South Khawbunga thian rual ramvak zinga mi Pu Hranghleia Khawbung Dinthar chu Ramsa emaw tiin an zinga mi pakhat in a kap palh a,a hliam tuar lo in a boral. Pu Hranghleia hian a fate pa 3 a kalsan.
31st. Tuesday: C H Thankhuma (16) s/o. C.Lalkhumthanga, Kikawn, Bazar Veng, Lunglei chu veng dang mite nen Kikawn chhak Lungchhengaw a an insualbuaina lamah a boral. He insualbuainaa telte hi Police ten an man nghal.
Similar Posts:
- MLA kan ning hma
- Karnataka Election – 1st Phase
- BCM Assembly neih mek a ni
- Chalfilh Bial Bye Election vote chhiar a ni dawn ta!
- Sorkar tha a din hma chuan MTP a chawl dawn lo


text:
July ni 13 kum 2011 khan he ka Article hi Aizawl-a chanchinbu hrang hrang email ka hriat theih zawng zawngah ka Address leh Phone number nen Pagemaker/MS word File in ka thawn darh a, ka hriat theih chinah chuan Vanglaini hian an ti chhuak lova, ka hresual anih chuan min ngai dam ula… 14/07/2011 khan The Zozam Times chuan an tichhuak a, hei bakah hian 16/07/2011 khan Evening Post chuan an rawn tichhuak ve bawk a. Chanchinbu dangah an tichhuak nge ti chhuak lo tih chu ka hre zui lo.
A hnuai ami hi ka Article Chanchinbu hrang hranga ka thawn chu a ni e, angai ang angin ka rawn Post e… zoho Post in Comment ka hmu nual a, in ngaihdan hriat achakawm khawp mai, han sawi tlat zel ang u… Article hi a sei deuha min lo hrethiam hram dawn nia…
Mizoram Ispat Industries Hi I Lo Hre Ve Tawh Em?
-Lalngaihawma
Mizoram Ispat Industries tih hi Mizoram mipui zingah hria kan tam lovang tih chu ka chiang sarh mai. Mizoram Ispat Industries hian Industries Deptt. ho ram EPIP(Export Promotion Industrial Park)Lengte, Lengte-ah Factory din tumin hma an la mek a, an din mek bawka, anni ho hi Industries Deptt., Mizoram Public Investment Board, Mizoram Pollution Control Board-a thawk thenkhat, Chief Secretary, Lengte-a mi thenkhat, Lengpuia mi thenkhat, Supplier thenkhat te bakah Central YMA zinga mi thenkhat te deuh chauhin an la hmel hriat ka ring. Central YMA lam hian hre chiang turin bei zui ve deuh se a tha khawpin ka hria, he thil hi ram leh hnam hnuk khawih thil a ni ka ti ve tlat.
Achepa kaiah
Mizoram Ispat Industries ho hi Mizoram Public Investment Board-in an Clear hnua hetianga Mizorama Factory rawn din thei niin Pu R.L.Rinawma’n Twitter kal tlanga ka zawhnaah min hrilh a. Mizoram Ispat ho hian EPIP Lengte-a an Factory atangin kan hriat thiam dan turin Rod leh thir tlang ilo siam chhuah an tum a. New Companies In India-ah pawh an in ziak lut tawh a, heta an inziah luh naah chuan an Project chu:Manufacturing of Billets/Bars/Rods & TMT tih a ni a. Kumin January thla khan Department of Industrial Policy & Promotion Ministry of Commerce & Industry hnuaia Industrial Entrepreneurs’ Memorandum (IEM)-ah pawh No.283 ah Mizoram Ispat Indutries hming hian achunga an siamchhuah tur ho tho khi tarlangin an in ziaklut ve thlap a ni. Ispat ho hian newsonprojects.com-ah EPIP Lengte-a an Plot No.28 atangin thir ton 29,700 lai kum khata siam chhuak tur angin an inziak a ni.
A neitu nia Industry Deptt.-a Plot dilna atanga alan dan chuan Rajendra Kumar Agarwal a ni a, a Address hi Chaltlang, Aizawl tih ringawt a ni. Ka hriat sual loh chuan Mizoram Ispat Industries hi Partnership-a kalpui niin, Rajendra Kumar Agarwal hian Mizoram chhunga awmsa ABCI Infrastructures neitu ti mai ang Hemant Baid bakah mizo pakhat an thu rual puia. An mizo thu rualpui hi chuan hlawkna emaw thu neihna aneih hmel loh, engemaw atana hmatheh atan an ti ni berin ka hria.
Rajendra Kumar Agarwal hi Mangla Ispat Industries(Jaipur) neitu Kailash Agarwal leh Sitaram Agarwal te zing ami a ni a. Jaipur-ah hmun hma neiin thir lam siamchhuaktu niin an sumdawnna pawh a tla tha viau a ni mahna? Helai ami athawhpui ABCI Infrastructure lam ho ve thung hi chu Construction Company niin kum 1984-a indin tan an ni a, Kolkatta lama hmunpui nei niin Delhi, Guwahati, Silchar, Aizawl-ah te an in zar pharh bawk a ni. Aizawl-a ABCI Infrastructure hi Hemant Baid hian a enkawl a ni. Hman ni lawkah an mi leh sa an rukbo sak te kha an ni.
Ispat ho hian Eng Thil Nge An Lo Tih Tawh?
Mizoram Ispat Industries hian nikuma Industries Deptt. lam ten EPIP Lengte-a Plot a dil theih an tih khan an dil ve ngei a, Deptt. lam hian ni 30 & 31 August 2010 khan Plot diltu Interview an kova, Interview Result hi 27 October 2010-ah an tichhuak a, Mizoram Ispat Industries ho hian an Interview zawh hnu September kar tir teah khan Lengte-ah mimal ram chu EPIP Area-ah ngaiin an lo vat ngawt a, hetihlai hian an Plot dil hi an hmu dawn nge dawn lo tih pawh Industries lam hian an la ngaihtuah hman hmel loh! Mimal ram an khawih a ni tih an inhriat hnu hian a hnu deuhah EPIP Area chhung hmun dangah hma an la zui leh nghal a, mimal ram an khawih thu hi a hrechiang tu tur chu Industries Deptt.-a EPIP enkawltu lam, huan neitu leh Lengte VC leh mipui te an ni. EPIP Lengte Plot dil tute zingah hian hnam dang pahnih chiah an awm a, an ni Mizoram Ispat Industries ho hian an sawi danin Industries Deptt. aia thu zawk thuin Interview Result chhuah hmaa hma la niin an insawi a. Rajendra Kumar Agarwal-a Partner Hemant Baid-a phei chuan Documents pawh nei thlapin a insawi! Mimal ram an khawih lai hian Interview Result ala chhuak lova, RTI hmanga Industries lamin ka zawhna an chhannaah pawh Deptt. Lam chuan Plot diltu Interview Result chhuah hmain tumah hma la tura tih an neih loh thu min hrilh.
Industries Deptt. Lam Ve Thung
Industry Deptt. hian ramin hma sawn nan tiin hma an la nasa ve hle a, Policy te pawh siamin Zuangtui-ah te pawh hmun hma tha tak an nei a. Industries ho hian Policies in Mizoram tih lehkhabu an buatsaiha Industrial Policy of 1989-a alan dan chuan Industry ho ram neih chhungah hian Mizoram pawn lam mi hian Small Scale Sector-ah phei chuan Industry an rawn din a phal lo hul hual a, Medium leh Large Scale-ah chuan Joint-a an indin aphal a, heta Join an tihah hian Mizo an tel ve ngei angaih chu ka ring. An Policy Framework atang hi chuan Mizo te tana hamthatna tur leh Mizo zinga Entreprenuers te hmakhua ngai leh chimrala kan awmlohna tur lam chi chu an ngaihpawimawh zawng a ni. Hei bakah hian Industry awm thar tur te hian Factory an din hmain State Pollution Control Board atangin Clearance an lak angai a, Ispat ho hian Factory tura an hmun hma an khawih hnu feah State Pollution Control Board lam hi an dawr a. Pollution Control Board lam chuan kumin March thla tirah khan N.O.C an pe. Industry emaw Oil lam laihchhuaktu pawl emaw pawh nise Mizo mipui te hian kan ram leh boruak tichhe thei zawnga hmala tur chu i do zel ang u, Pollution Control Board lam te hi kan thlawp that an ngai khawpin ka hria. Hmasawnna tam tak hian ken tel tha lo tak tak aneih thin avangin kan fimkhur a tul, kan ram leilung leh boruak tana pawi lo tur pawh kan thlan thiam atul. Kan fimkhur loh chuan a tlai hunah chuan kan siam tha thei tawh dawn si lo, tui baw hnu a ruh theih lo ang bawkin boruak leh leilung tih bawlhhlawh tawh hnu hi siam that har tak a ni.
North East Business Summit, 2008-a Industries ho lehkhabu tihchhuah Business Opportunities in Mizoram tihah chuan EPIP Lengte-ah hian heng Unit te hi ngaihpawimawh tura an tarlan te chu 1)Gems & Jewellery, 2)Electronics & Software, 3)Agro-Based/Food Processing, 4) Bamboo Based Units, 5)Textile/Readymade Garments, 6)Handloom & Handicraft lam te a ni a, Ispat ho Steel Industry lam ang chi hi alang hauh lo. Ram leilung fate zinga mi pawh ni lo heti taka thil an kalpui thei hi amak a, athinrim thlak zawnga ngai duh tan phei chuan thinrim thlak tak a ni. Kan mizo pui zinga Zo Aqua siamchhuaktu te hi duhsak tlakah kei chuan ka ngai, hetiang ang te phei hi chu Deptt. lam hian ham thatna an hmuh theih zawng zawng nena tanpui zawk tur niin ka hria. Kan ram hian Small Scale Industry bak chu kan la phak lo deuh niin ka hria a, bakah Small Scale chunglam hi chuan boruak leh leilung an tihchhiat theih dan hi asang tawh avangin fimkhur angai viau niin ka hria. Ispat ho thil kalpui dan hi chu a hlawkna teltu vai hovin kan ram an tihchhiatna tur Chance tha tak ni main ka hmu.
Engtin Ni Zel Ang I Maw?
EPIP Lengte-ah hian Mizoram Ispat Industries ho hian an Factory ti puitling tur hian hma an la la zela, he an Factory hi lo siam puitling ni ta se Mizoram leh khua leh tuite hian hlawkna kan nei angem? Ka ring chiah lo, a ekchhia bak enge kan chan ang? Rod engilo atlawmin helai atang hian lo siamchhuak ta pawh nise, kan ram hian engtiang chiahin nge (environmentally & ecologically-a) a chhiat phah ang? EPIP hi Export Export Promotion Industrial Park tih a ni a, Mizoram atanga Rod leh thir dang lo thawnchhuah(Export) chu ava in tuha awm lo ve! Mizoram chhunga a tlawm deuha hralh turin ti pawh lo ni ta sela, mizo zingah ahlawkna tel tu kan awm angem? Rod zuar tam zawk lah vai tho, mizo Rod zuar ho hian a tlawmin EPIP Lengte atang hian an lei thei meuh angem? He Industry hi a neitu ber pahnih chu vai Hemant Baid leh Rajendra Kumar Agarwal an ni mai si a.
Lengte-ah hian Industries lam phalna hian Factory hi lo awm ta nual ni sela Lengpui-a kan Airport neih chhun te hi an thil siam khuchhuak hian a tibuai pha mai lo maw? Kan Environment tana tha lo thil hi engzat tak an thil siam chhuah avang hian chhuak ang imaw? Pollution Control Board lam Pu Dunglena te’n an ngaihtuahna muk leh bing zawkin lo seng ve leh se ka van ti em! Ka thu sawi chungchangah hian tu pawhin a dik lo tiin emaw a dik tiin emaw pawh min Contact a duh a nih chuan lalngaihawma@gmail.com ah min rawn mail thei ang.
Similar Posts:
- Sorkarin vai hnenah (kan)ram kum 99 chhung atan a pe…
- Mizoram holds first ever investors’ summit
- Health Deptt in Rs.130 lakhs chiahpuam
- Zo Thlifim leh NLUP
- Bible reading more irritating than Diwali bangers


text:
MIZO MIZONA HUMHALH
Vunvar tawng a “value system” tih hi, “mimal emaw pawl emaw ram pum khatte emaw ten an mahni hnam leh khawtlang kalphung a zir a ‘ngaihlut zawng’ an neih thin hi tiin sawi mai thei a ni. Khawvel ram hrang hrangah ngaihhlut zawng hi khawthlang kalphung, chenna leilung, sakhua leh ram rorelna kalphung azirin a danglam fo thinin inhnial theih tak pawh a ni. Ram tin te ngaihhlut zawng hian thui takin ram leh khawtlang kalphung a kaihruai tlat thin avangin mumal taka zirchian hi a tul ve ta hle a ni.
Awle, a hmasa in Value system kan hriatfiah zawk theih nan hengte hi i han en hmasa thuak thuak teh ang. (Value system chungchang zirzauna hi paper tawpa endnotes No.1 ah hian ka dah a, hriatzau duh tan en mai nise.)
Human values: Hringnun hi tehna a khat a ni a tih theih awm e. Mimal hrang hrang hian kan thil ngaihhlut zawng azirin inkungkaihna thuk tak kan nei theuh mai! Kan ngaihhlut zawng hian nitin nunah duhthlanna min siam tir thin a ni. Ngaihhlut zawng hi awmze nei taka kan hman hian ethics tiin an sawi thin. Kan ngaihhlut zawng hi a dik loh chuan mimal, khawtlang leh ramah rinawm lohna, hlemhletna (corruption) leh harsatna dang tamtak a thlen fo thin. Ram leh hnam ngaihhlut zawng a kalfuh tawk loh chuan ram than a thu mai thin. Mimal emaw khawtlang emaw mumal taka thang chho zel thei tur chuan, value system innghahna bulpui tak kan mamawh a ni.
Value system siamtu: Pawl thenkhat chuan mumal taka pawl a kal theih nan dan emaw hmangin member-te kalphung tur an duang fo thin. Entirnan, Sipai leh naupang school thenkhat chuan thuawihna, dan zahna, midang zahna kawngah inzirtirna mumal tak a kengkawng tlat thin. Tin, hlut zawng tehna atan hian sakhuana hian hmun pawimawh ber pawl a luah tih theih a ni. Khawvel sakhua hrang hrangte hian rem leh muanna te, hmangaihna te, rinawmnate, ingaihtlawmnate a zirtir theuh mai. Mizote pawh kan sakhaw vawn mek hian kan ngaihlut tur thil tha tinreng min zirtir a tum a ni. Kum 1994 a Mizoram Kohhran ten Gospel Centenary kan lawm dawn khan khawlai hmun thenkhat signboard-ah chuan “kan hnam lungphum innghahna chu chanchintha eng a ni” (Gospel is the foundation of Mizo society) tih intar hmuh tur a tam hle a. Kan tunlai zoram kan thlir hian Chanchintha eng hian kan hnam value system tak tak hi a khawih che pha em tih hi zawhna awm thei tak a ni.
Cultural values: “Value system” chungchanga zawhna awm thei leh inhnialna awm thei tak chu “a tehfung” lai tak a hi a ni. Mihring chu mahni maia awm lovin a huhova awmkhawm chi kan ni. Mi tu pawh a lo pianchhuah phat atangin remhre sa emaw an awm ngai hauh lo. Kan awmna khawtlang hian tisa leh thlarau lama min chawmlian in chhia leh tha min zirtir a ni. Culture khata cheng ten hlut zawng tehna hi kan intawm a. Kan ziarang hrang hrang; sukthlek, khawsak phung, in leh lo, bungrua ten kan ngaihhlut zawng a tarlang a. entirnan, khawtlang ramah chuan chenna in tha leh nuam, hausakna, nitin khawsak phunga intlansiakna, mimal dah pawimawh (individualism) leh sakhuana kalpui dante khuan an hlutzawng tehfung a tarlang chiang hle a. Tin, ram thenkhatah chuan an ngaihhlut zawng tarlanna tha tak chu an mihring ngaihsan zawng an chawimawi dan a ni. Entirnan USA ah chuan, zirna in a professor te ai chuan sport theite hian chawimawina sang ber ber pawisa in emaw an dawng thin a ni. Hei hian a tihlan chu, taksa insawizawina leh taksa hmanga intihsiakna an ngaihlu hle a tih theih awm e. Tin, Sakhuana hian thuk takin mipui rilruah thu a sawi. Hman deuha USA mipui zinga survey an neihna chuan Pathian awm ringlo mi (atheist) chu president atan an duh hauh lo tih a tarlang. He survey hian USA mipuite zingah Pathian rin hi an la hlut hle tih a tilang awm e.
Globalization in khawthlang ram a hrut fe hnuah chuan an value system kalpui dan a danglam chak em em. Mimal zalenna an lo chawivung vak thinte chu Globalization ziarangin a mil lo tan ta mek. Hetih lai hian an khawtlangah mimal duhdan (individualism) leh hamthatna in zung thuk takin zung a lo kaih fe tawh a. Tunhnai lawk a USA college zirlai zinga survey an neihnaah chuan zirlai tam berte chuan midang an ngaipawimawh meuh tawh lova, mahni tanghma an hai mawp mawp mai tih a tarlang a. Hei hian an education system siam that duhna a thlen ta hial a. Zirlai naupangte hnenah chuan (Cognitive moral education) ngaihhlut zawng hman tangkai leh hriatfiah tir mai ni tawh lovin, midang ngaihhlut zawng hriatthiam tir zawngin tan an la mek tawh a ni.
Globalization khawvel sumdawnna hmuna sumdawngtute chuan tribal khawtlang (community) ang a, a huhoa thil ti ho tlang thin angin an in tarlang leh tan tawh a. An hnathawkte mai bakah an mahni dawrtu hlun an mamawh tial tial a, an inkarah inlaichina tha tak a awm theih nan hmanlai Mizo khawtlang kalphung hrul ang deuh a, sumdawnna kalpui tumna awm tan ta nawk a. “New tribalism” & “new brand tribalism” tih tawngkam hial hriat a ni leh mek tawh a ni.
Pi leh Pute thlirna atangin
Kan thupui sihhawnnan hun kan seng rei ta. Tunah chuan kan thupui Mizo ten hman lai atang tunlai khawvel-ah hian engber nge kan ngaihhlut thin ni a, kan ram leh hnam ten eng thil te nge kan ngaihhlut tur ni dawn tih tarlan kan tum dawn a ni. Kan ziaktu thenkhat ten hmanlai Mizo-ten an ngaihsan zawng an sawi fo tawh a. Nula hmeltha, pasaltha leh tlawmngaihna an ngaisang zia pawh an lo sawi fo tawh thin. Hetih lai hian pi leh pute nunphung chik zawk a bihchiangtu thenkhat chuan a duhawm lo lai pawh sawi tur an hre hle ang. Chungte chu zirzauna huangah nise, pi leh pu ziarang tha lo lai thailai chiam chiam hian kan ram leh hnam kalchho mek thangtharte nunah “Mizona” (confidence) a tichhiat thin avangin, he seminar paper hi chuan thangthar te zir atan thil tha leh tun kan dinhmun atan la hman tlak thilte tarlan a tum dawn a ni. (Thlirna tlang dang atang lo chik ve duh kan awm a nih pawhin kan sawi tum lai tak erawh hriatchian hmasak nise.)
A chunga kan han sawi tak value system chungchang hi pi leh pute khan an lo nei chipchiap ve em em tih an thu leh hla atangin hriat theih a ni. Thufing kan neih ho ngat phei hi chu tunlai zirna philosophy subject atan pawh khelh tham tak tak vek a ni. An thlirna khawvel atangin “nun dik leh tha” sawina tawngkam te, nun dik leh tha an ngaihsan zia te, zawm tlat tura inzirtirna an neih nasat zia hi an thu leh hla-ah (thawnthu, thufing, hla etc) thahnem tawk tak hmuh tur a awm a ni. Pi leh pute thlirna hi hnam lian zawkte angin, theory bawlphuan chiam chiam a awm hran lova, chungte chu an mamawh ber hek lo, an khawtlang mamawh chin tawk tur chiah an hmang mai a ni.
Pi leh pute khawvel kha tribal khawtlang an tih thin ang hi a ni a. An awmna khawvelah chuan sakhua leh hringnun khawvel a danglam lova, thenhran tak tak theih a ni ngai hek lo. Nun dik leh tluangtlam pangai tehna hmanrua chu an sakhaw zirtirna nen kalkawp vek a ni. Nun tluangtlam tha pangai inzirtirna turin school leh Biakin a awm hran lova, mahse uluk takin chhungkua leh zawlbukah teemaw an inzirtir mai a ni. Hmeichhe naupang tan a nu chu zirtirtu a ni a, mipa naupang tan a pa chu school headmaster a ni.
An nundan phunga tehfung tur pawimawh em em mai an rinna nena inzawm tlat chu puithuna chi hrang hrang, “serh leh sang” leh “thiang lo” an nei ngah em em hi a. Hengte hi khawvel ram dang tamtakah pawh tunlai thlengin hriat tur ala awm a. Khawvel ram thenkhat (e.g America, Brazil, Canadian) leh UNO hial chuan a pawmpui ta hial a. Tunlai khawvel environment/ecology lama mithiam scientist-te pawhin serh leh sang leh thiang lo hi leilung leh a chhunga awmte chhe lutuk venhimna hmanraw pawimawh ber pakhatah an ngai ta hial mai. Serh leh sang te hian an khawtlang nun dan tur a tarlang tam hle a. Ramsa chunga ngilhneih chungchangte, duham that loh zia inzirtirnate leh a dang tamtak a awm a ni. He inzirtirna zawm duh lo chuan hremna pawh nasa takin an tuar nghal mai thin avangin an zah em em thin a ni. Eg. Uire chu pawh sakeiin a seh duh an ti mai a ni.
Pi leh pute inzirtirna atanga kawngro su lian ber pakhat chu sakhuana hi a ni. Sap tawng religion tih nen hian thil thuhmun ngau ngau a ni lova, cultural anthropologist-te chuan belief system tiin an sawi a. Pi leh pute sakhua chuan a entir chu, mimal/chhungkua leh khawtlang hi kalkawp tlat a ni. Mimal chuan khawtlang tan ‘mawhphurna’ lian tak hlenchhuah tur a nei ngei tih pawh a tarlang tel a ni. Mimal leh chhungkua chuan an mahni dinchhuaktu thlarau urhsun taka biak chu mimal leh chhungkua thil a ni. Chuvangin, chhungkaw tin ten, sakhua biakna (rituals) an nei hrang vek a, chhungkua a Pathian biak kha thil pawimawh em em a ni. Chhungkaw dang nen duh duh a, tawngtawng paw intawm ngawt theih pawh a ni ngai hauh lo. (e.g dawisa kilza thei). Khawtlang pum huapa Pathian Biakna chu mipui aiawhin Puithiam te chanvo a ni. Tichuan, pi leh pu khawvelah chuan sakhua chu chhungkua atanga in tan a ni. A bak zawng chu khawtlang nunah an rinna chungchang inzirtirna te kha uluk taka zawm kha an tihtur a ni.
Chhungkua an dah pawimawh: Pi leh pu nunah khan chhungkua an dah pawimawh em em tih lanna chu chhungkua a sakhua an nei hrang theuh hi a ni. Tin, chhungkua hi inzirtirna school hmasa ber a ni. Chhungkaw chaw ei hun (zanriah) hi pa berin fate ho awmdan phung a hrilhna hmun a ni thin a. Hei vang hian tumah chaw ei hunah an in len pawh ngai meuh lo a ni. Nunphung, hawiher, sukthlekte thleng hian chhungkua atang a inthlahchhawn theih niin an ring a. “Sialrangin sialrang a hring, sakawlin sakawl a hring”, “sunhlu kungah theidang a rah ngai lo” an ti hial a ni. Nupui pasal neih dawn ni khuah pawh, nu leh pa ten, an thlahtute thlengin mi dik chhungkua an ni em tih an chhui ngat ngat thin a ni. Kutkem nei chhungkuate chu thlah kal zelah hmuingil lohna niin an ngai a, nupui/pasal atan pawh an hnawl ngam thin a ni. Chhungkua member pakhat lo awmmawh zeuh avang khan chhungkua pum leh thlahte zel thleng khan mi endawng hlawhna a nih thin avangin, chhungkua a inzirtirna kha a pawimawh em em a ni.
Rorelna dik an ngaisang: Ram inrelbawlna sorkar level atan constitution mumal tak Mizo dan (customary laws) an nei a. Tunlai angina ziakin a awm ve lova, tawngka a inhlanchhawn thin a ni. Lal leh Upaten uluk takin an vawng tlat a, dik tak leh hleih nei hauh lovin khawtlangah ro rel an tum tlat thin a. Lal thenkhat, hleih neia ro rel ching an awm palh a nih chuan, an khua leh tui ten an pem darh san zung zung nghal thin a ni. Chuvangin, lalte pawhin khua leh tui ngah nih an duh vek a. An khua leh tuite tan rorelna dik neih an tum tlat thin a ni.
Khawtlang tan mi hnawksak an duh lova, mi hmingtha chawimawina chang an hria: Khawtlang nunphungah aia upa zahna an chawisang a, mi tlawmngai leh khawtlang tana mi tangkai tawhphawt chu khawtlang huapin an chawimawi zung zung thin. Khawtlang tana mi hnawksak (eg.ruk ruk ching, tlangval zu ruih ching) an awm a nih chuan, val upa ten na takin an zilh a. An ti lui zel a nih phei chuan, khawtlang tlangval ten an tual chil tawh mai thin a ni. Lal leh Upate pawhin an chhan ngam ngai reng reng lo a ni. Hetiang hian an mahni khawtlang mamawh chin chiahah chuan khawng takin hma an la ve thin a ni.
Thenawmte nen inlaichina an ngai pawimawh: Pi leh pu khawvel chu thenawm khawtlang inpui tel tel thin an ni a. Thenawmte nen inlaichina tha, inremna, in puih tawn hi an dah pawimawh em em a ni. Upa thu leh hla pakhatah chuan “thenawmte do ai chuan khaw sarih do a nuam zawk” an lo ti hial a ni. Ram lama hnathawhah pawh, lo zo hnuhnung deuh chu an pui tlang vek a, dam lo an awm palh a nih pawhin, buhseng thlengin an in pui tawn vek thin a ni.
Taima an ngaisang: Pi leh pu hunah chuan, nula leh tlangval an awm mai mai ngai meuh lo a ni. Taimak an inzirtir nasa a, tlangval khawlai leng mai mai an awm palh a nih pawhin, Lal in rangtakin hnathawk turin a zilh mai thin a ni. Tlawmngaihna chi tinreng an inzirtir a, tlawmngaite chu chawimawina sang ber an hlan thin a ni. A huhoa awmkhawmna reng rengah tlawmngai ber nih tumin an in elru tlat thin a ni.
Duham aia pekchhuah uar ching thin an ni: Upa thu leh hla pakhatah chuan, “sem sem dam dam, ei bil thi thi” tih a awm a. Hei hian entir pawimawh em em a nei a. Chu chu, mahni tana inhaivur thur thur tumna hi pi leh pu ten hmuingil lohna lian takah an lo dah a, dam rei lohna hial niin an lo inzirtir thin a ni. Mimal thil ai chuan khawtlanga intawm an sawimawi a, engemaw-eg sakhaw biak hun leh hrilen hun bik tih lovah, mikhual an hnar ngai lova. Tlema neinung zawk ten an neih chuangliam chu mahni tan mai a hmang lovin, khawtlang tan (ruai hmangin emaw) an semchhuak leh thin a ni.
Khawtlang thil an zah: Pi leh pute kha khawtlang huapa thil ti thin an nih avangin khawtlang public thil kha an dah pawimawh em em a. Entirnan, kawngpui lo tihhnawkte palh te kha thil thiang lo tawp a ni. Khawtlang tana inthawina thil lo sawisak phei chu thil pawi tak a ni. Khawtlang tuitlan thin lo tihbawlhlawh te pawh thil pawi tak a ni. Khawtlang thil reng reng a hmangtu chu an mahni bawk an nih avangin an ta anga zahna chang an lo hre thin a ni.
Heng bakah hian sawi tur tamtak ala awm a, sawi vek sen erawh a ni lo. Kum zabi 19 tawplam atangin khawvel ram zauzawk kalphung kan hmelhriat chho a. Kan bawrhsap leh zosapten min chenchilh atangin pi leh pute value system hi nasa taka thlak danglamin a awm chho a. Puithuna atthlak a bo a, mahse tunlai hunah thangthar kan puithu ta lo lutuk te hian nun dawngdahna nasa tak a thlen ta em ni aw a tih theih. Khawvel zauzawk thlir chungin kan hlutzawng kan thlak danglam nasa tial tial a. Kan ngaihsan em em thin kan bawrsapte leh kan zosapte ze pui, an hnam nun an dah pawimawhna leh an taimakna rilru chhungril erawh kan pawh pha tak tak meuh si lo. Inkalpawhna tha leh chanchin thehdarhna hmanrua tha kan hmelhriat chho zel a, kan hnam nun lo siam rem tum ai chuan khawthlang ho tehfung pukchawp kan uar tial tial a, mingo ho thu leh hla kan in fah tam tial tial mek a ni. A tak ram aia a lem rama nun duhna a thlen a. Nitin khawsaknah thawhrimna tel hauh lova hausa thlengin kan ngaisang chho ta mek a ni. Khawvel tharin a kentel zirthiamna kan ngaisang thar a, mahse lehkhathiam hman tlak loh an pung viau thung si. Hetianga hnamdang nun kan lakchhawn chak viau lai hian kan hman lai zia tha tawh lo thil thenkhat bansan hleihtheih loh kan la nei loi si. Entirnan, hmeichhia kan ngaihdan te; hmeichhia leh palchhia hian Mizo mipa te IAS min tlin khalh ta fo mai.
Kan tunlai Mizote dinhmun?
Kan value system a dik tawk loh avangin ngaihsan tur dik kan ngaisang hlei thei tawh lova, kan thalaite incheina leh sukthlek atang hian kan dinhmun chu a langchiang tawk viau awm e.
Jim Nelson Black-a chuan hnam ral tur zia hetiang hian a sawi a: “Dan mumal lohna, hna hmuh lohna, induhsak bikna, zirna tlahniam, culture tlachhia, tradition hloh, sum leh paia intlansiakna, mipat hmeichhiatna hluar, sakhaw ngaihnepna, nunna hlut lohna” tiin. Kan tunlai dinhmun enin hnam zuihral tehna hi kan hlat vak lo ti ila, kan sawi huai mah mah ang em?
Kan in leh lo, kan inthuamna leh kan nunphungte chu duah takin a thang uak uak a, mahse kan rilru erawh chuan takna a nei si lo, pawnlama kan lan ang lovin chhungril erawh a kawrawng hle mai si. Eng eng emaw thli thlehin boruakah min chhemkang emaw tih mai turin thli tlehna lam lamah kan awn dawr dawr mai thin a ni. mi hlemhle leh eiru te kawk a, a ruka an hnung zui tum tlat si, changkang tak leh lian tak anga lan tum, inchhung lam kawrawng ru viau si, thawhchhuah mila khawsak aia neih zawng zawng thapa lan mawi hram duh khawpa huaisen, ngaihsan tur dik ngaihsan aia reilote atana nawmna thlahlel mi kan ni em?
Mizo Value System Critiques:
LONG-TERM VALUE: Kan value system hian Long-term thil tih tumna a nei chau lutuk hian min tipuitling thei lo. A bik takin infrastructures (transportation, power source & supply, water-supply, information highway, etc) siam hmasak a tul a, siam turin hun rei a ngai. Hei hi kan siam hmasak loh chuan hmasawn a harsa emaw, a theih loh hial emaw a ni. Thil tlo lem lovah hun leh tha kan hmang hmasa nasa lutuk. Sorkar tan Building sak zung zung, mahse quality nei vak lo leh hman tangkai lohte - contractor pawisa lakna mai mai; kawng tha lemlo siam a, chhe lehnghal mai si te; zirna school neih teuh - quality leh system tha lo tak te; planning nei hmasa lova thil tih zung zung te leh thildang tam tak a awm thei ang.
Value system chu engtia kalpui tur nge ni ang?
Mizote hi hmanlai deuh chuan in chhungkhur atangin zawlbuk kan chuangkai a, tah chuan an zirtur Indo, tlawmngaih, aia upate zah leh nundan mawi tam tak an zir chhuak a, an ngaihhlut pasaltha nihna te, huaisen nihna te, tlawmngai nihna te, taima nihna te etc..chu nghet takin an vawng tlat mai thin. Khua a lo rei a, nunphung a lo danglam a, khawsak dan a lo hrang ta zel a, zirna run nei ngai lo khan zirna school kan lo nei ve ta a, rualawhna a lo sang chho a, mitin kan nun a lo danglam ta a ni. Kan fate nunchang zirna ber chu Zawlbuk ni tawh lovin zirna run School a lo ni ta a. School chu kan ram leh hnam kal zel dan tur innghahna lungthu a lo ni ta a ni. Chuti khawpa pawimawh School chu kan hnam damna leh chhiatnaah pawh kawngro su ber a lo ni ta a tih theih awm e. Hnam fing leh upa zawkte chuan zirna hi hnam hnuk a nih avangin zirtirtu lak kawngah an fimkhur em em a, mi thenkhatte chuan B.A, M.A an zir zova, an duh leh an tumsa vang reng nilovin, an beisei ang hna an hmuh mai loh avang zawkin zirtirtu hna an dil a, an thawk nghal mai thin, hei hian zirlai naupangteah nghawng thui tak a nei a, zirlaite icon ber zirtitute awmdan leh chezia chu naupangten ihe lovin an entawn thin si avangin zirtirtute hi a hrana train bik ni thei se la. Entirnan, Europe ramah chuan miin class 10 a pass-in zirtirtu ni turin a hun pum hlum a pe a, chumi hna atan bik chuan zirtirtute tan bika ruahman College ah an lut thin a. Hei hian naupangte nunchang leh ze hrang hrang te, an background,an rilru sutthlek leh an kum mila zirtirna tha pek te chu a bo a bang awm lovin chipchiar takin an zir thin a lo ni a, hei hian nasa takin zirtirna pek kawngah a tanpui a, naupangte tan malsawmna, an dam chhunga an nunkawng sialsaktu tha an lo ni thin a ni.
School hmun leh facility: School din dan leh facility siam tur bituk fel tak kan neilo. Hei hian nakinah buaina nasa zawk min tawh tir ang tih a hlauhawm hle. School din dawna space bituk chin te, class khata student zat tur te, naupang leh zirtirtu zat tur te, student pakhat tana class room space zat te leh zirtirtu hlawh ilo te pawh ruahmanna fel tak siam a tul tawh hle a ni. Norms fel tak siam nise hetiang pe theilo te chuan school din theih loh te pawh tih a hun ta. A duh duhin sumdawnna thilah pawh remchang mangloa chep tak tak leh hrehawm tak taka naupang an dah te hian nghawng tha lo a la nei chho dawn tlat mai a, sawrkar lam a active deuh a tul hle a ni.
Class room teaching: Mizoram a class room style hi a exam oriented lutuk a - primary school atanga - university thleng hian - hei hian Mizo zirlaite ngaihtuahna tak tak hmang lova zirliam mai mainaah kan lut niin a lang. Business school leh university changkang lama an tih angin exam na a tha taka pass tur lam aiin thiam tura inzirtirna leh zirlaiten rilru fim tak an hman theihnan a zirtir dan te ngaihtuah ahun hle a ni.
Engtin nge value system hi kan dinthar leh ang?
Kan thu tawp berna atan engtin nge tunlai Mizo ten tunlai khawvel milin kan value system kan siamthar leh ang tih entirna tlem tarlang ila;
1) Nun dan dik siam that kawngah pi leh pute inenkawlna hrang hrang leh an thu leh hlate hi thangthar ten kan bih let nawn a, kan zir chian a, a hman tlak lai kan vawn nun that tlat hi a tul.
2) Kan sakhua tluka mitin tana zirtirna ropui pe sakhaua dang a awm lo. Christianna zirtirna hi nitin nunah atak a kan lantir a ngai.
3) Ram leh khawtlang kalphunga kan sahuai thing vawn tlat thin te hi mumal zawka kan bih nawn leh a, a thatna leh thatlohna buk chung leh hun kal zel tur atan hnam ro tlo tur kan melh a hun.
4) Ram leh khawtlang kalphung hi a invuah dan leh kalphung hi kan chik nawn a, siam that a tul. Entirnan, pi leh pute khawtlang inawp dante leh inlaichinna te hi tunlai Mizoram thingtlang khaw te zawk te pawhin awlsam taka an hman theih tur model siam tum zawnga hma lak a hun hle. Khawthlang rama sumdawngtuten tribal khawtlang inrelbawlna hrulah sumdawnna kalpui an tum dan kan sawi tawh. Chuvangin, tuna kan neih meksa te remchanga hman kan zir a hun a ni.
5) Khawtlang kalphung hi uluk taka kan ennawn a hun tawh. Khawtlang pawl tamtak hian ram kalphung an tanpui rual rualin an eichhe tel thei bawk. A hohoa thil ti thin kan ni, heihi remchangah kan hman rual rualin keimahni eida zawngin kan hmang fo. Entirnan, Sorkar hnathawk mek khan office atanga tlanbo in emaw chawlh la in a chhungte inneihnaah emaw lungphunnaah hun a hmang. Office a hna kha pending emaw a ni mai dawn a ni. Khawthlang kalphung chuan kan work ethics a tichhe hle dawn nih chu. Kan hna pui ber ti khaihlak hauh lo turin kan khawtlang kalphung siam rem a hun a ni. Entirnan, kan inneih dan kalphung a, nilenga hunserh chi tinreng nen chhampual kual chiam lo hian tlai lama dar 6 vel atangin buatsaih te ni ta se, enge kan an ang?
6) Kan hnam sakhuaa kan pawm tlan kan hnam rohlu nia kan chhal ngam leh kan duh tlat Kristianna hi kan hnam ze hrula kaltir a fuh a rinawm. Kan hnam zia leh nunphung phumbo zawnga Kristianna kan lakrun lutuk chuan kan pipute nun zemawi leh tha tam tak kha zawi zawiin kan vui liam ang a, khawthlang ram anga kan kristianna a lo tlakhniam pawha kan pipu nun ze mawi leh tha kan chhawmnun zel chuan he hnam hian a lungphum a chhawmnung zel ang.
7) School curriculum-ah mahni intodelh zirtirna kan mamawh. Ram changkang zawk leh hnam fing zawkte chuan zirlai naupangte an school chawlh awllen laiin an mamawh intuak nan hna an zawn sak a, summer job tih tawngkam hi a lar hle reng a ni. Hei hian zirlaite-ah hnathawh a zirtir a, intodelh pawimawh zia leh mahni kea din theih dan thui takin a entir a ni. Hetianga mahni intodelh tum tlat zirlaite ngaihsanna thinlung pu tura infuih a pawimawh ang.
8) Joint Family hian puitlinna a dal. Mahni kea din kan zir a ngai. Kum tling kan lo nih tawh chuan mahni kea din a pawimawh em em a ni. Patling ni lo, puitling nih a ngai tawh. Chumi tur chuan kum 20 vel atang daih tawha mahni intodelh a, awmhran kan chin a tul ve tawh lo maw.
9) Awmpui neih hian kan fate a ti thatchhia: Khawvel ram hrang hrang tlawhin ka zinkual ve tawh a, Mizote, a bik takin khawpuia khawsate aia awmpui uar hnam hi an vang hlein ka hria. Lo theih loh avanga awmpui lak zawng a tha e. Mahse tuna Zoram nu leh pa tam zawkten kan awmpuite thawha kan khek hna tam tak hi kan fate thawh awm lek, zirna nena kawp tawk lek a ni fur mai. Aizawl naupang inchhung khur sekrek khawih thiam an vang ta pharh mai. Hei hian kan rila rah kan fate a ti zelthel a, an ruh a no a, rintlak si loh thiamna an zir chhuak a, chhungkuaa chhawr tlak loh chu ram leh hnam tan pawh beiseina a sang thei lo.
10) Materialism hian min eichhia. Hei hi do ngam a ngai, tunge hma la ang? CM te hian suit ha lo ngam sela kan milar te hian simple living hi zir sela, kan Pathian biak nalh kan tum ta lutuk leh lanmawi kan tum lutuk hian kan rilru a hruaikawi a, hei hi kan tihhniam a ngai. Kan value system hian chhung lam thuk taka hnam siam that ai chuan pawnlam thil (in cheina uar, zai leh show lam western style imitate - originality nei vak si lo, thiamna leh tih tak tak aiin degree neih duh, etc ) a hmasawn a ngaisang lutuk. Kan ngaihsan leh kan duh zawngte hi kan value an ni mai a, hei hian chhiatna leh harsatna tamtak a thlen mek bawk a ni.
Heng bakah sawibelh tur tamtak ala awm ang, sawihona huna thawhbelh atan I khek ve thung tawh teh ang. Kan seminar rei zet mai leh ngaihnawm lem loh tak dawhthei taka min ngaihthlak sak avangin lawmthu kan sawi e.
Thulakna leh hrilhfiahna thenkhatte
Value system emaw ngaihhlut zawng mumal tak hi moral code a ni. Moral code huang chhungah hian manner (awm dan mawi), character (ziarang), proper behavior, (sukthlek dik leh tha) tiin sawi mai theih a ni. He values kan tih hi kalphung mumal tak nei a nih chuan Ethics tiin an sawi thin.
Value System tehfung: Value system / ngaihhlut zawng hi hlawm lian tak takah then theih a ni.
1) Mimal leh a huho: Mimal emaw pawl ten ngaihhlut zawng bik an nei thin.
2) Tunlai khawvel sumdawnna hmun puiah (Corporate value systems): Tunlai khawvel sumdawngtu pawl lian ber berte chuan thil pathum dah pawimawh em em an nei a.
(a) Core values: pawl kalphung tur leh sukthlek tur tihna a ni a. Hemi entirna chu pawl kalphung tur emaw code of conduct kan tih te hi a ni.
(b) Protected Values: Sumdawnna kalphung mumal felfai tak a awm theihna turin kalphung zawm tur bik dan leh dun siam thin a ni.
3) Created Values: Sumdawnna lo tawmpuitute nen inkara kalphung dik leh felfai.
4) Consistency/ inconsistency: Mimal leh a huho ten an ngaihhlut leh dah pawimawh bikte hi thil kal dun thin, amaherawhchu engemaw chang a enge maw zawk zawk hian pawimawh hmasak hun an nei ve fo thin.
5) Value exceptions: Thil hlut zawng hrang hrangte hian pawimawh dan indawt an nei a. Entirnan, dawt sawi hi thil dik hauh lo a ni, mahse, mahni nun chhan him nan dawt sawi ta ila, nuna hlutna kha kan dah lian tihna a ni.Value exceptions hi chi hnih – a idealized value system (nun dan emaw kaldan phung tur khauh tak a kalpui tum tlatna) leh a realized value system (ngaihlut zawng hrang hrangten inkhak buai lohnan thil pawimawh dan indawt felfai taka duan) te an ni. A hmasa zawk hi an duh khirkhiap deuh avangin absolutists tiin an ko hial thin. Pahnihna hi nitin nunah mi tamber ten an hmang thin a ni.
6) Conflict: Mihring ten kan ngaihhlut zawng a inchen lo ve fo thin. Entirnan, football ngaihlutu leh basket ball ngaina tu an awm hrang. Ram leh khawtlangah ngaihhlut zawng inchen loh avangin buaina a chhuak ve fo thei a ni. Khawtlang ramah chuan mimal (individualism) leh a huho (collectivism) duhdan innghirnghona a awm nasa em em tawh a ni. Hemi tihreh theihnan hian khawthlang ramah chuan ngaihdan thenkhat tarlan a ni.
(a) Mimal duhdan hian midang a tibuai loh a, mimal dang ten harsatna an neih lem loh chuan dah pawimawh tur a ni.
b)Khawtlang leh ram kalphung hian mimal theuhte hamthatna a ngaipawimawh tur a ni.
c) Ram leh khawtlang hian a mipuite hamthatna tura thawk turin mipuite tanpuina a mamawh a, engemaw rokhawlna bik a nih ngawt loh chuan mimal in ram leh khawtlang a tanpui lo a nih chuan, a hlawkna pawh a tel nep ngei ang.
d) Ram leh khawtlang kalphungah mimalin harsatna a siam a nih ngawt loh chuan mimal sukthlek tur kalphung siam sak hi mimal tinte pawmpuina chauhin a kengkawng tur a ni.
Heng hi kan en chuan, khawthlang ramah chuan mimal duhdan chawilenna a nasa hle a tih theih awm e.
http://en.wikipedia.org/wiki/Values
J.W Santrock; A Topical Approach to Life-Span Development. New York, NY: McGraw-Hill, 2007.
http://www.experiencefestival.com/a/Tribalism_-_New_tribalism/id/2050163,
http://www.newbrandtribalism.com/
http://zawlbuk.net/index.php?option=com_content&view=article&id=3139:Mizote-Value-System-bihchianna&catid=10&Itemid=102
Zotui Thiang
mizozotuithiang@gmail.com , zotuithiang.editor@gmail.comMizo Run
60173540743


text:
( Editorial Kawl Eng ): Kan hriat theuh angin tun hnai khan Mizoram sawrkar hnuaia State Government a Department hrang hrangte chu, Central sawr-karin District Council ah “Fully Transfer” turin thuchhuah a siam mauh mai le. Hriatzel dan phei chuan Central sawrkar hian Mizo-ram State Government chu thla thum chhung hun a pe nite in hriat a ni zel bawk a. Hetianga State sawrkar hnuaia Sawrkar Department zawng zawng District Council a sawn vek an nih chuan, vawiina kan District Coun -cil a kan hotute hi vawiina Offi-ce hna an thawh anga thawh an tum zel chuan,he thuneihna hian min kiansan leh mai hi thil hlauh-awm tak a ni mai rinna a lian hle a ni.
Chuvangin,hemi kawngah hian Mara ram innghahna Inpui ngh-ak tute, vawiina MADC hnuaia kan sawrkar Officers hrang hrangte hi tun atanga an lo in tah hriam deuh a pawimawh hle daw-n a ni. Awlsam theih ang bera hn-athawh kan tumna lamah hian, malsawmna pawh hnarlet/hnar-kir leh theih a ni tihte pawh kan hriat tel reng a tul hle dawn bawk a ni. An thiam lo, an tlin lo kan tihna lam phei zawng a ni hauh lo. Mahse,vawiinah hian he kan District Council hnuaia Department hrang hrang zingah hia-n Black Department a tam tawhzia chu a hretute vek kan ni awm e. Hemi kawngah hian Mizoram sawrkarin a ngaihsak lo emaw, Central-a an Scheme thehluh a hl-awhtlin mawh emawh chu kawng khat nise, Scheme siam chungchangah hian an taimak leh an beidawn har a pawimawh hle bawk. Taimak nana na chuan a tawpah hlawhtlinna mual-mual a awm leh nghe nghe thin an tih hi thudik awmsa a ni tih hi kan hr-iat reng a pawimawh hle bawk awm e.
Scheme siam peih te a ngaih ang chiah hian thehluh peih leh khawr peih a ngai hle a ni tih hi, keini aia a hretute vek an ni awm e. Chuvangin, hetiang kawngah hian vawiina Mara ram Inpui/kan banpuite hi MADC hnuaia ka-n Officers te hi an ni a. He an m-awhphurhna sang tak leh pawim-awh tak in hrelo hian he MADC ah hian Office an kalin an haw leh mai thin palh ang tih hi ramchhung mipuite hlauhthawn ber a ni mek tih an hriat chhuah kan ngenin,he Mara ram leh hna-m tan hian taimak an chhuah hra-m hram a,tun aia rilru ah in buatsaihna an nei zawk hi a tul hle dawn a ni. Malsawmna a thleng reng dawn lova, a thleng chhun-chhun hi a nihna ang taka kan lo dawnsawn thiam a, lehpek tana malsawmna kan hauh atul.


text:
Nghakhlel taka ka lo thlir chu a liam ve leh ta.Ka thil chhinchhiah tlem ka lo hrilh ve ang che u. Heng ho hi kan bazarna a ka hmuh ve anih hi..Mipa ahnih bazar chuan leitur a vang duh khawp mai.
He dawr hi kawng sir maia awm a ni a,,mahse a thianghlim ve khawp mai...
He parbawr hi thil tui tak pahnih ah ka chhuuah a,,en zel phawt la..
Khing ka rawn tarlan bakah khian thil dang tam tak nen chaw kan ei khawm a, kan hlim hle,...
Hei hi ka siam a ni a, parbawr chu ka rawt sawm a, vawksa thau ka rawt sawm nen ka pawlh a, hmarcha hmui ka pawhl leh a,a va tui, mahse a dai chuan a tui miah lo a nia. :D
Please Don`t Try This At Home!!!
Delhi lam leh Jaipur lam te, Kolkata leh Guwahati bakah Aizawl/ Mizoram lam chuan min wish tha a, Dehradun pawh an che tha. Mahse Shillong-a ka thiante erawh an che nawi,,min rawn wish thelh vek,min wish tu ten...
Phone call hmanga mi rawn wish hmasa bert chu LD-i a ni a, message chuan thianpa Malsawma, Message thlum tak hmang chuan Sangpuii`n rawn ti hmasa ber a, Facebook ah chuan Robert-a`n ran ti hmasa ve ber a, Facebook message huan Kui Gangte, ka thianpa Noida mi in.Delhi a Nunui chuan ka hrilh hnuah min wish tha leh.Way ro SMS lam pawhin min rawn wish a... :D
Thilpek pawh ka dawng ve a sin. Ka thianpa Robe hian ka duh hriain Tuborg min pe a, a chungah ka lawm khawp mai , mahse min pe advance. Chuan, kan Librarian pawhin ka Birthday ni a ka kal loh chhan min zawh hnuah Chocolate min pe ve a, ka lawm khawp mai.
Min wish lo langsar zualah ka roomate pa, Marja, Delhi Thangpuii, leh Shillong lam...:D:D:D:D
Chp 533. The Silence that we all missed - Last night, a lot of people watched NorthEast United FC and FC Goa battle it out at the ongoing Indian Super League. The match ended in a draw, with veter...
6 days ago


text: 1Paul naw kawngsi ng'vai gui cu kheing ne teng gui netah, “Israel phäi nau gui aw, Kei cu tuk ngawi ung khüt sei, ka ghin na chuih Khanpughi ah ma ah kam lung kyong theingcim sei ka bilo om ih ci nei” ci ne pyein ci. 2Taigü tung Ananias naw a pei ah ng'düi ciah chang gui am, Paul cu am gawng ung k'beeih sak gui ci. 3Paul naw, “A bauk awn hluk ah k'pang! Nang cu Khangpughi naw ak cang ah ning m'kat khai nei. Nang naw kei cu thukhän teng ne nah na m'khoicha khai ah pawngpüi lang ne, kei ami na thah vai ah na pyein na hmawk ah thukhän cu nam shet pyi ci nei” ci ne kiak nak ci. 4A pei ah ng'düi ci naw Paul am, “Nang naw Khanpughi ah Taigü khem cu na k'shedam nak ci maa?” ci ne ng'shi u khätah, 5Paul naw, “Israel Phäi nau gui aw, ani taigü khem ah a kiak cu kei naw kä ka hmat ci nei, cacim ung,” na kho chang uk ciah bawimang cu ak she ah kä na thu püi vai’ ci ah om ci nei” ci ne kiak na gui ci. 6Paul naw cun ah kawngsi ung amshah cu Pharisee gui, am shah cu Sadduces gui ah ami kiak cu hmat law netah, “Kei cu Pharisee nei, Pharisee ah na hta nei, sih nak ung kaa thawh ba vai ah ka ngaih u ah hmawk ah, tuk bäi cet ne nami na ng'shi ah kiak ci nei” ci ne kawngsi zung k'poh khai ah m'lau ne pyein ci. 7Cun kawn ah Pharisee gui la Sadducee gui cu ami mät ng'cuhcan law u ne, hnih ah ng'pai ci gui. 8(Sadducee gui naw, sih nak ung kaa thawh nak ba kä om ci, khankho chang phi kä om ci, mumcha phi kä om ci, cik ci gui. Cun ung phi Pharisee gui naw cun ah thum avan om ciah zum ci gui). 9Ami ng'vookshan ah k'aw cu ng'shawng law pi k'täi khätah, Pharisee pati ung kaa thukhän saya gui cu ng'düi law u ne, “Shin ah chang ung hmakat nak i kä om ci, khankho chang naw baw, mumcha naw baw ng'thu m'sak ci ah kiak khai” ci ne ng'küükneet ne ng'cuh ci gui. 10Ami ng'cuhcan nak cu däm law pi k'täi khätah, gakap ng'vaipi naw Paul cu ami ngawnsheh law vai ah ng'ä netah, gaakap gui am Paul cu m'htei ne zung im kyong ah ami hteh püi ba vai ah pyein ci. 11A cun mü Khanpughi cu Paul ah ma ah ng'düi netah, “Kä na kyih vai, nang cu Jerusalem ung kei ah mawng na saksi ah mäih ah Rom ung phi na saksi ba khai nei” ci ne kiak nak ci. 12A ngawi ung kho ngawi Judah chang amshah gui cu ng'cut ne ng'hmuh u netah, Paul kä mi ngawn pha ah chuih a i phi kä ei auk ah mi om khai ci ne k'bäi ci gui. 13Cun ah ng'ge ci gui cu chang sing phli-kip vai lawk ci gui. 14Ngahmi cu taigü khem la ang vai gui ah ma ah hteit u netah, “Keimi cu Paul kä kami ngawn pha ah chuih a i phi kä kami ei aw ba khai ah kami k'bäi ci nei,” 15Cun ah kia sei nang la kawngsi ng'vai gui naw Paul cu ak tung ah nami ng'shica hlük ci hlawk ah, Roman gakap bawi ah nami k'thäh ba vai nei. Nangmi ah om nak ah kä ah gawk law pha ung ani cu ngawn vai ah kami na ngäng khai nei” ci ne pyein ci gui. 16Cun ung phi Paul ah be ah hta naw cun ah ami ng'ge cu ng'za netah, zung im kyong ah hteit ne Paul am m'thein ci. 17Paul naw, gaakap ng'vai tumat cu khü netah, “Shin ah chang hta gakap ng'vaipi ah hteh püi ä, gakap vaipi am, am'thein vai a mawng om ci nei” ci ne pyein ci. 18Cun ah kya sei gaakap bawi naw cun ah chang cu gakap vaipi ah hteh püi netah, “thawng kium Paul naw shin ah chang cu nang ah ka law püi vai pyein sei ka law püi nei, ani naw nang ah ma ah a pyein vai amawng tumat om ci nei” ci ne pyein ci. 19Shekshen bawi naw cun ah chang hmaw cu akut ung k'pang ne a hei ah hteh püi netah, “Kei ah ma ah a i ang na pyein vai a om” ci ne ng'shik ci. 20Cun ah chang naw, “Judah ng'vai gui naw Paul cu ak tung ah ng'shica hlük ci gui hlawk ah kia ne, ngawi ung nang naw kawngsi zung ah na hteh püi vai ah, ning k'thäh khai gui ah ng'ge ci gui nei. 21Ngahmi ah k'thäh law cu kä na zum men vai nei. Lam ah chang sing phli-kip naw ng'thup ne mah ci gui nei. Ngahmi cu Paul kä ngawn pha ah chuih a i kä ei auk ba vai, ci ne thukhän ci gui nei. A tuk bäi ge ngahmi cu Paul ngawn vai ah pawng u neh nang bawi ah thu m'cha cu ging ci gui nei” ci ne pyein ci. 22Shekshen bawi naw, “tuk bäi nah na m'thein gui cu a u am kä nam thein nem vai nei” ci ne m'cäi netah cun ah chang cu tüi ba ci. 23Shekshen bawi naw gaakap bawi hnih cu khü goi netah, “Sisarea ah hteit khai gui ah, gaakap phia goi, k'se cum gaakap chih-kip, la k'htei kawt gaakap phia goi cu hneng mü nazi kaw ung ng'düi ge khai gui ah nami m'hnüt vai nei. 24Paul hmawk ah k'se gui phi nami pawngpüi ge vai. Cun kawn ah ani cu m'htei ne Gawmang Felix ah nami hteh püi vai nei” ci ne m'cäi gui ci. 25Shekshen bawi naw ca phi gu ne pe gui ci. Cun ah ca ung; 26“Klawdius Lisias naw Gawmang Felix ah chang m'sui nak awn ca gu lawk ci nei. 27Judah chang gui naw shin ah chang cu pha ne ngawn khai gui pawng ci gui. Ani cu Roman changpa ah a kiak cu kei naw hmat netah, gaakap gui awn hteit ne ani cu kami k'phiawn nei. 28Judah chang gui naw a i kat nak k'bün ne ami k'sung cu kei naw hmat hlü netah, ami kawngsi ah ka hteh püi te ci nei. 29Ani ung sih nak vai kat nak la thawng cum nak vai ah kat nak, a pi phi a om kei naw kä ka hmuk ci. Judah chang gui naw ani cu ami mät ah thukhän nawn m'kat ne ami k'sung ah kia ci. 30Judah chang gui naw ani ngawn khai gui ah ami pawngpüi cu hmat netah, a cun vai am nang ah ka tüih law ah kiak ci nei. Cun ah chang gui naw phi ami ng'chaak nak ami pyein hlü cu nang ah ma ah ami pyein vai ah ka k'bäi gui nei.” ci ah om ci. 31Gaakap gui naw gakap ng'vaipi ah pyein ah mäih ah Paul cu hteh püi u neh a cun mü Antipatris gawnu ah gawk püi ci gui. 32A ngawi ung gaakap gui cu ng'hlat law ba u sei, k'se cum gaakap gui naw Paul cu hteh püi ci gui. 33K'secum gaakap gui cu Sisarea ah gawk u netah gakap ng'vaipi ah ca cu Gawmang am pe u ne, Paul cun phi ap ci gui. 34Gawmang naw ca cu phat netah, “nang a i kho ah kaa ang” ci ne Paul cu ng'shik ci. Ani cu Cilicia kho ah kaa ah a kiak cu hmat netah gawmang naw, 35“Nang ning chak ci gui gawk law u khä tah ka ning shik khai” ci ne kiak nak ci. Cun kawn ah Paul cu Gawmang ah mang im kyong ah ngoh sak ne ami ngäng vai ah m'cäi gui ci.


text:
Khatla South Vengthar Kohhran
Khatla South Presbyterian Kohhran aṭangin November 22, Inrinni khan Khatla South Vengthar Kohhran an indang thar. Khatla South Vengthar Kohhran hi Aizawl Chhimthlang Presbytery moderator Rev. RS Rokima'n a indantir a ni.
Haflong-ah Zofest
MZP chuan thuchhuah siamin, December 3-5, 2014 chhungin Haflong, Assam-ah Zofest vawi rukna an huaihawt dawn a, chief minister Lal Thanhawla khuallian a nih dawn thu thu an tarlang a; Bangladesh, Myanmar leh Mizoram, Manipur, Tripura, Assam, Meghalaya leh Arunachal Pradesh-a Mizo chi pêng hrang hrangte an tel dawn thu an sawi.
Ram vei loh vangah ngai
MPC ṭhalaite chuan, Assembly session neih mekah eptu member Dr K Beichhua resolution, Mizorama kawngpui leh lei ṭha lo chak zawka siamṭhat rawtna ruling party MLA-te'n an hnâwl chu, ram hmangaihna leh veina tak tak an neih lohzia tilangtua an ngaih thu an tarlang.
MPF Seminar
Mizoram People Forum (MPF) chuan Inrinni khan ECM Saiha New Coloney Kohhran hall-ah MPF Seminar an buatsaih. ECM president Rev. N Zakonia-in a kaihruai a, LIKBK executive secretary Rev. V Lalhmingsanga leh ECM kohhran hruaitute'n thupui an sawi a ni.
SBI-ah harsatna
State Bank of India, Tlabung Branch-ah chawlhkar khat aia rei internet a chhiat tawh avangin Tlabung leh a chhehvel mipuite'n harsatna an tâwk a, an mangang tawh hlea thu dawn a ni. Tlabung SBI hi Tlabung bakah khaw dang 30 velin an hmang mek a ni.
NABARD sawiho
Inrinni khan Kolasib DC conference hall-ah NABARD ṭangkai zawka hman a nih theih dan tur sawiho a ni a, Kolasib DC Jitender Yadav-in a hmanpui.
Chanvo ngai
MNF president Zoramthanga chuan order tichhuakin, MNF general headquarters-a nihna neite chu an hun (term) tawp tawh mah se, nihna insiam thar a nih hma chuan an chanvo pangngai chelh chhunzawm turin a hriattir. MPF president hriattirna hian Core Committee, PAC, adviser, general secretary, secretary, joint secretary, NEM, NCM, organiser leh frontal hruaitute a huam a ni.
Heroin man
Excise & Narcotics department-a Anti-Narcotics Squad te chuan November 21, 2014 zan dar 9:30 khan Bawngkawnah heroin gram 10 an man a, a neitu Vanlalmawii (36) d/o Batzauva, Zuangtui Vengthar nia insawi an man bawk.
AIR Lunglei
All India Radio, Lunglei Station chuan Inrinni khan an kum 20 tlin an lawm a, a lawmna pualin zing lamah dar 6 aṭanga dar 9 thleng leh tlai/zan lamah dar 5:30 aṭanga dar 9:30 thleng programme chi hrang hrang an tichhuak. AIR, Lunglei hi kum 1994-ah ṭan a ni a, tuna an Station head chu DR Lalropuia a ni.
Biak-in hawng
Zemabawk North-a Mizoram UPC biak-in sak thar chu Inrinni khan Mizoram UPC general superintendent Rev. K Lalfamkima'n Pathian hnenah hlanin a hawng. Biak-in hi May 16, 2011-ah sak ṭan a ni a, a dung ft. 40 leh a vâng ft. 20 niin, a sak nan Rs. 32,07,330 leh thâ 1,325 sên a ni.
Ph.D hmu thar
Zodinmawia s/o Zothankhuma (L) (c/o Chaldaia), Bawngkawn, Aizawl chuan Indian Institute of Technology (IIT) Bombay aṭangin Physics-ah doctor of philosophy a zo thar a, a thesis title chu 'Knot polynomials from SU (N) Cherns – Simons theory, superpolynomials and super – A – polynomials' tih a ni.


text:
Thuhmahruai
Bible-ah hian Amen hi hmandȃn tlȃnglawnah chuan, miin Pathian thu an sawi emaw, Pathian thu an chhiar chhuah emaw kha an pawmpui zia leh dik an tihzia lantir nȃn thusawi kȃr laklawh-ah emaw, a tawpah emaw ‘Amen’ an lo ti țhin a. Hei bȃkah hian Pathian fak leh chawimawi nȃn te, thuhril nan leh thutiam nan te an hmang bawk țhin. Thil mak tak chu, Lal Isuan Amen a hman dȃn erawhchu a danglamin a hrang nalh mai! Tuman an țawm ta lo bawk niin alang. Hemi chungchang hi kan chhui dawn a ni.
1. Lal Isuan Țawngkam Bulah (Țawngkam Hmalamah) A Hmang
Chanchin Țha bu 4-ten Amen hi vawi 100 chuang an hmang a. Johana Ziakah phei chuan a “Double” zelin Amen a hman thu kan hmu a (e.g. Joh.1:51, 3:3,5,11). ‘Amen, Amen’ tih aiah hian ‘tih tak meuhvin, tih tak meuhvin’ tia lehlin a ni tih hi theihnghilh lo ila. Juda-mi Pathian thusawitu dang zawng zawngin anmahni thusawi nemngheh nan Amen hi an hmang ngai lova, Pathian thusawi dikzia leh midangte thusawi dikzia nemngheh nan an hmang zawk țhin. Lal Isua erawhchuan, ama thusawi dik zia leh rintlak zia nemngheh nan Amen hi a chham (hmang) hmasa phawt țhin! Hei hian Lal Isua thuneihna a lantir nghal a, a duh duhnaa Amen hmang theitu a nihzia alang nghal.
Judaten an sawisel miah lo hi thil mak tak a tling bawk! Pathian thu sawitu dangte leh Judate reng reng chuan Amen hi thusawi kȃr lakah emaw, a tawpah emaw an hmang țhin a. Hei hian an Thu ngaihthlakin an thinlung a hneh (convince) dan azirin Amen hi an sawiin an sawi lo thei tih alang. Lal Isua erawhchuan, a țawngkam bulah, thildang a sawi hmaa a hman hmasak zawk tlat avangin, a thusawi tur kha a dik famkim a, a țha famkim a, a țha lo thei tawh lova, thu pawimawh tawp-khawk, ngaihthah mai mai chi a ni lova, ngaihtuahna senga ngaihthlak ngei ngei a ngai a, a thusawi tur quality hlutzia leh sȃnzia pawh a lang tel nghal bawk a ni.
2. Lal Isua Hi Amen A Ni
Lal Isuan Amen a hmandan ațangin Thuneihna sȃng tak a nei tih a chiang a. Hemi chungchang hi Chanchin Țha Bu leh Juda Lehkhathawn inkȃrah hian chiang taka sawina kan hmu lo. Thupuan Bu kan chhiar thlen erawhchuan, Amen nihna leh awmze dik tak chu fiah takin a lo lang chhuak a! Laodikei Khuaa Kohhran-hote hnenah he Thuruk ropui leh Thu inthup chu puanchhuah a lo ni ta a ni, “Amena, Thuhretu rinawm leh dik taka, Pathian thilsiam bula khan heng thu hi a sawi a ni,” tiin Lal Isuan Ama Hmingah a rawn Inchhȃl ta a ni! (Thup. 3:14). Pathian thu dikzia nemngheh nan leh kan pawmpui zia lantir nana Amen kan hman țhin kha, Lal Isua Hming kan lo chhȃl a, kan lo chham țhin tihna a lo ni reng a nih chu! Lal Isua hian hming leh nihna (name/title) hi 308 vel a nei a, chung zinga pakhat chu Amen hi a ni.
3. Lal Isua Hian Engvangin Nge Amen Nihna Hi A Put?
Lal Isua hian Chhan leh vang țha tawk awm lovin Amen Hming/Nihna hi a pu ngawt lovang tih a chiang a. Engnge a chhan ni ta ang le? Dr. Merrill chuan, “Lal Isuan Amen nihna a putna chhan hi Pathian thutak leh thudik inpuanchhuahna tawpkhawk leh sȃngber a ni a. Amah lo chu inpuanchhuahna dang beisei tur a awm tawh loh avangin Thutak leh A tawpna nihna title hi a pu ta a ni” a ti. Dr. Charles leh Dr. Horton chuan, “Lal Isua chu englai pawh-a rintlȃk leh innghahna tlȃk a nihzia lantir nan he hming hi a pu a ni” an ti ve thung a.
Dr. Barclay chuan, “Malsawmtu tura Pathian ruat leh hriakthih a ni a, Amen Pathian tiin title a lo nei daih tawh alawm (cf. Isaia 65:16)” a ti ve thung! Helai thu hi kan țawngah chuan ‘Thutak Pathian’ tia lehlin a ni. Tichuan, Amah Lal Isua ngei inpuanchhuahna ațang hian, Lal Isua leh a thu zirtir leh sawi zawng zawng te, a thutiam tinreng te chu rintlȃk leh pawmtlȃk, innghahna tlȃk, zui tlȃk a nihzia a rawn nemnghet nghal a ni.
Tlȃngkawmna
Tunah chuan Amen awmzia chu kan chiang thawkhat tawh turah ka ngai a. Chuvangin, Lal Isua Lal leh Chhandamtu-a pawmtute chuan Amen kan chham (sawi) apiangin Lal Isua chu innghahna tlȃk a nihzia te, himna kulhpui a nihzia te, a dik zia te, a fel zia te, a rinawm zia te, a thutiam ngheh zia te, kan puang nawn țhin a ni, tih hre nawn ila. Ringtuten thinlung tih tak zetin, thinlung chhungrȋl ber ațangin, hlȋm tak leh chȃk tak leh phûr takin Lalpa ropui nan Amen hi i pe uar sauh sauh ang u.
{(Excerpted From the Book “Apostolte Thurin” (2002), pp. 310-312)}
Similar Posts:
- Tunlai ka mutmawh hnarmawh.
- Amen
- Amen ti thei – Mari (Isua nu)
- Mathaia 28:19 thu hi?
- Open letter to Rev Vanlalzuata by M. Lalmanzuala


text:
KHAWNGLUNG RUN TI LEAK OUT TU CHHUI ZEL DAWN
30th Aug zana emergency meeting thuchhuak bawhzuiin ..Khawnglung run film ti leakout tu a mawphurtute chu civil suit a lunglei court ah case file ani dawn a. He leakout version hi unfinished version ani nghe nghe a, hei bak version dang awm nia sawi pawh chhui mek a ni…… (Leitlang Pictures)
Thu belh: Mizo te hian mi eizawnna tur ngaihtuah sak lek lo va lo tih chingpen sak hi kan tih zeuh zeuh fo niin ka hria. A mawi loh mai bakah miin rilru leh tha tam tak an lo sen tawhna zah sak miah lohna a nih mai bakah, sum tam tak chan theihna thil anih ṭhin a vangin tih loh tawp hi kan mawhphurhna a niin ka hria.
Similar Posts:
- Web designing and Graphic designing
- Mizo film hautak leh senso tam ber tura ngaih,‘Khawnglung Run’ shooting zo fel ta
- ‘Khawnglung Rûn’ Fiamthu
- Copyright Reserved Chungchang
- Ngaihtuahna ki kawi!